Minatubod Ako Sa Diklom: August 2010\nMAY OMBOY SA HARONG\nAn pagiging omboy an saro sa dai ko magiromdoman, buot sabihon, mayo ini sa sakuyang agimadmad. Kun igwa man ining pigpapahiling na ini nangyari, ini an pagigin kong yaon ngonyan. Nag-istorya man an sakuyang ina kun pa’no niya ako ipinangaki. Tinutungkusan ko an mga pagsabi niya na ako an pinakasakit niyang rag’us sa kinaban. Apwera kan mga osipon na ini, may sertipiko nin sakuyang pagkapangaki na mapapatotoo, may dokumento kan sakuyang pagkatao asin ta nagdakula ako sa laog kan pamilya, dai napanlingaw an sakuyang mga magurang na magbalon nin mga ebidensya nin sakuyang pagkanitawo kun kaya may retrato an sakong ama sa sakuya. Ako, bilang tolong bulan na omboy. Sa likod kaini, nakasurat an midbid kong surat kan sakuyang ama. Surat ini para sa mga magurang asin tugang kan sakuyang ama na yaon sa Pampanga. Kun pighihiling ko an likod kan retratong ini, aram ko na ini an surat na enot kong pig-arog-arog nganing suraton an sakuyang inakong pangaran, an puon kan apelyidokan sakuyang ina, an bilog na apelyido kan sakuyang ama. Pangaran na nagpapasabot na ako pinanindogan nin duwang tao, an mga magurang ko. Pangaran na ginagamit ko sagkod ngonyan. Pangaran na minatakod sakuya sa dakulang pagburubalyuhan nin buhay sagkod na makaabot ini sakuya. Pangaran na gikan sa harayoon nang henerasyon.\nSunod kan retratong ini, an panduwa kong pinakagurang ko nang retrato, dakula na ako. Nasa Grade 1 na gayod ako asin an retrato kinua na sa sarong studio kaidto sa Iriga. Mayo pa kaidtong kamera sa harong. Kaipuhan na ipadara an retratong ito, kaiba an sakuyang duwa pang tugang, asin an sarong matuang pinsan, sa ina ko na yaon kaidto sa Qatar. Sa likod kaini, surat giraray kan sakuyang ama para sa sakuyang ina. Sinasabi ko an mga ini, ta tibaad gayod, kun igwa man akong kinakapung’awan iyo ini an panahon na dai ko ngani magiromdan alagad aram kong nangyari. Napupung’aw ako sa dai ko bilog na maaraman, na minaabot sana sakuya sa mga saradit asin mga lumaon nang mga bagay-bagay. Tinutupod ko an mga kahagadan, binabal’otan an mga siwang, binibilog an istorya sa paagi kan kun anong mga yaon. Nagkakaraw an mga ini sa laog kan sakuyang isip, nagpapaimbong kan daghan, asin masasabi kong orog akong binubuhay ngonyan na mga panahon, pigbabalukat ko an mga bagay-bagay na ini, bilang pagiromdom.\nAsin an orog na minapagiromdom sakuya ngonyan kan mga bagay-bagay na mawot kong aramon asin mation, iyo an panahon kan ako omboy, asin ta ngonyan may omboy sa harong, orog kong nahihiling an panahon na ako man an pig-aaling, orog na kan sakuyang ina. Balaog na dakula na ipahiling sako an bagay na ini. Ngonyan na nahihiling kong nag-aaling si Mama, nahihiling ko, dawa puru-pano si mga panahon na yaon ako sa siring na posisyon. An mga awit ni Mama, na dai sayod, na mayo sa tono, na daing lohika, alagad, pigsisimbag kan omboy nin ngirit, o hakay, o an dagos-dagos na pagturog. Nahihiling ko sa omboy na ini, asin ki Mama, kun pano, an buhay, pinag-aandam niyato sa lambang saro, lagpas sa kun ano an itinalaan, kun ano an sakop kan oras. Ta hilinga, kun pano an sarong omboy, nagdadara, naghihipno sa mga bagay na dai naikulong kan lente kan kamera, o an mga pag-aling na dai na-rekord.\nSa maabot na panahon, hihingowaon ko na ako an mapagiromdom sa omboy na ini, kan mga bagay-bagay na ini, dawa kadakul asin labi-labi na an saiyang mga retratong pigkukurua, mga videos mi sa saiya, na pigpost mi sa mga Facebook accounts, ta dawa pa kita pano-pano na nin paagi nin pagdokumento kan mga bagay na ini, igwa pa man giraray kitang dai masasagom, dai masasapod siring kan pugot na payong naglalataw-lataw asin minaawit kan Si Nanay, si Tatay…\nPosted by Kristian Cordero at 3:52 PM 2 comments:


PAG-UTANG FONDO SA MODERNISASYON KAN PNR: DOTr kaipuhan maghampang sa konsultasyon\nAn Sanggunian Panlungsod kan Ciudad nin Naga nanindugan na dapat dangugon kan Department of Transportation (DOTr) an gabos na stakeholders sa paagi nin konsultasyon sa isyu kan iimplementar na reconstruction kan Philippine National Railways Bicol Express alagad uutangon an bilyones pesos na fondo sa China na nagpapatong nin halangkaw na interest rate per annum.\nSa sesyon regular kan SP kan Martes, Noviembre 7 inaprobaran an resolucion na pigtulod ni Consejal Mila Raquid-Arroyo asin pigsegundaran ni Consejal Julian Lavadia Jr. nganing hagadon ki DOTr Secretary Arturo Tugade na dapat magpaapod nin konsultasyon sa stakeholders nganing ipadagos an orolay sa iimplementar na proyecto sa perrokaril na dapat\nbakong disventaje sa gobierno kan Filipinas.\nMawot malinawan kan SP kun tano ta mas pinaboran kan ahencia an Overseas Direct Assistance (ODA) apesar na mas paborable sa gobierno an public-private partnership (PPP) asin naghahapot pa kun tano pinili na mag-utang nin P175 bilyon sa China na masingil nin 2.0% interest rate per annum mantang puede man mag-ODA sa gobierno kan Japan na mapatong sana nin 0.5% interest rate per annum.\nAn kopya kan resolucion papadarahan an mga LGUs sa Bikol nganing i-adaptar kan mga sanggunian asin dapat padarahan si Presidente Rodrigo Duterte, Bise Presidente Leni Robredo asin Regional Development Council sa Bikol.\nSa privileged speech ni Consejal Lavadia, saiyang hinagad ki Congresista Gabriel H. Bordado Jr. kan tercer distrito na dapat sa masunod kaining privileged speech sa pagbuelta sa sesyon sa Camara Baja dapat ipaabot an saindang sentimiento asin panindugan kan stakeholders digdi na dai uyon na mag-utang an satong gobierno sa nasyon na mapatong nin halangkaw na interest rate per annum.\nSa enot na nagluwas na plano an gobierno kan Filipinas mautang sa China nin P151.3 bilyon para sa modernisasyon kan perrokaril.\nAlagad sinabi ni Lavadia sa saiyang cuentada kun sa 2.0% interest rate per annum may babayadan an gobierno nin P3.026 bilyon sa interest pa sana per annum kun icocompara sa Japan na nag-oopresir sana nin 0.5 interest rate per annum magbabayad sana an gobierno nin P756 milyon. An utang babayadan sa laog nin viente taon.\nAn isyu sa halangkaw na ipapatong na interest rate kinumpirmar ni Asec Cesar Chavez kan DOTr kan saiyang ipaliwanag an reconstruction kan PNR Bicol Express sa ginibong Forum on PNR Modernization na pig-iniciar ni Congresista Bordado, Naga Parochial School Batch ’67 asin Ateneo de Naga 1971 Association Inc.\nDai bensido si Consejal Arroyo sa pigsasabing survey na maabot sana sa 11,000 an pasajeros kan PNR aroaldaw na ginibo ini dai pa nagdadalagan an viaje kan Bicol Express.\nSi Bise Presidente Leni Robredo na nagtaong mensaje sa sinambit na forum nagpatanid na posibleng mabangkaruti an gobierno kun ipapadagos an ODA sa China na mas paborable sa gobierno an dating plano kan NEDA na iimplementar an modernisasyon kan perrokaril sa paagi nin PPP.


Mag-ogma asin Magin Magaya-gaya\nPAGSADOL NA PASTORAL KAN CATHOLIC BISHOPS CONFERENCE OF THE PHILIPPINES (CBCP)\n“Paladan an mga parapatoninong huli ta aapodon sindang mga aki nin Dios” (Mt 5:9).\nNamomotan na mga tugang ki Cristo, bako daw na naglalaom kita kan grasya na apodon na mga “aki nin Dios”? Kun siring, danay kitang maghingowa na maging mga parapatoninong sa tahaw kan mga karibokan sa satuyang banwaan.\nKATONINONGAN: PANGAPODAN ASIN MISYON KAN GABOS\nSa mga oras na ini nin kadikloman, nangingibabaw an mga pagka-ongis asin biolensya, an mga pag- gadan nagyayari haros aroaldaw, kun saen may mga tawong natood na kan irensultohan asin makukulog na mga tataramon sa social media, sinasadol mi kamo na maging dayupot asin magdanay na pusog sa kumon niatong pangapodan asin misyon na maging saksi sa katoninongan.\nDai lugod kita masala manongod kaini ta an Kagurangnan nagsabi: “Bako arog kan pagtao nin kinaban, itinatao ko an katoninongan saindo” (Jn 14:27). An saiyang katoninongan bakong pag-uyon o pagpairarom sa karatan; siring man bako ta mayo nin ralaban o karibokan. Mayo satuyang makakapatoninong sa mga oras na ini nin kariribokan kundi an mahuyo niatong pakamidbid saiya na minadusay para satuya kan saiyang sadiri --- “Ako ini. Dai kamo matakot!” (Mt 14:27).\nAN HALAGA KAN PAGSAKSI KI CRISTO\nAno man an bago manongod sa mga padi na ginaradan dahil sa pagsaksi ki Cristo? Ano man an bago manongod sa mga profeta ngonian na pinapasilencio kan mga mapandayang bala kan mga paragadan? Ano man an bago manongod sa mga pamayong paralingkod na pinapakaraot dahil ta ginibo ninda an saindang katongdan bilang mga pastor na nagsusunod sa saindang Pangenot na Pastor? Nalingawan na nindo na “an dugo kan mga martir iyo an semilya kan mga Kristyano? (Tertullian) Iyo ini an nagtataong buhay sa Simbahan sa nakaaging duwang ribong taon. Dai kamo matakot! Bakong sinabi kan Kagurangnan, “Dai kamo matakot sa mga tawong nakakagadan kan hawak alagad dai makakagadan kan kalag; kundi matakot kamo sa Dios na makakagadan kan hawak asin kalag sa impyerno” (Mt 10:28).\nSanay na kita sa mga panlibak asin persikusyon. Alagad ano an sabi kan Kagurangnan manongod sa mga pinapasakitan asin minumuda dahil saiya? An sabi niya: “Mag-ogma asin magin magaya-gaya kamo” (Mt 5:12). Ini mismo an pagsadol satuya ni Papa Francisco sa kapinonan kan “Gaudete et Exsultate”. Ini an an tataramon nin Kagurangnan sa mga pinapasakitan asin minumuda dahil saiya. Pano kita tinokdoan manongaod sa mga persekusyon? Himatea kun ano an sinabi ni Apostol Pablo, “Kun kami minamaldisyon, kami minabendisyon; kun kami pinapasakitan, tinitios mi; kun kami linilibak, sinisimbag mi nin pakipagkatood” (1 Cor 4:12-13).\nMGA PAGTIOS KAN MGA DUKHA\nAn samuyang mga pagtios bilang mga pamayo kan Simbahan mayong sinabi kun enkompara sa mga pagtios kan mga dukkha sa satuyang nasyon. Nadadangog ta daw an inagrangay kan mga dukhang eskwater na ikinukulong dahil sa pag istambay? Namamatean ta daw an mga pagtios kan mga nag-droga na markado na bako nang mga tawo? Dai ta daw puedeng hilingon sinda na mga tawong may helang na dapat tabangan? Magdadanay sana kitang mga meron minsan aram niatong hayag an mga pag- gadan asin pagtrato sainda siring sa basura? Dai minatadong sa satuyang isip na an lambang suspetsadong ginadan may nabayaan na agom asin mga aking naging ilo --- na nagsasakit na matawan man lamang nin disenteng paglubong an saindang mahal sa buhay?\nDai kitang pagmakulog sa mga nagsasakit sa laog nin mga selda na garo sardinas an kamogtakan? Matitios ta daw an siring na kamogtakan na aram niato na rehabilitasyon an kaipuhan kan kadaklan? Nadadangog ta daw an inagrangay kan mga tinubo na pinapalayas sa daga na saindang mana tanganing an mga ini patugdukan nin minahan asin dike? Ano an satuyang namamatean manongod sa mga pamilya na napipiritan bayaan an sadiring harong dahil sa iwal kan gobierno asin mga rebelde? Pano kita naapektaran kun an mga soldados niato nagagadan dahil sa padagos na ralaban ta dai hinuhuhusay an kamogtakan sa paagi nin dialogo para sa katoninongan? Sabi sa Tagalog: “Ang sakit ng kalingkingan ay ramdam ng buong katawan”. Bako ining pirming totoo! Dai ta nanggad mamatean an kulog na tinitios kan lambang saro kun an ibang parte kan hawak paralisado na dahil sa warang pakilabot.\nAN PAAGI NI JESUS\nBoot niamong ipasabot duman sa mga na-aanggot dahil sa mga insulto gikan sa autoridad; giromdomon kun ano an katokdoan nin Kagurangan sa saiyang mga disipulos. An sabi niya: “Alagad sinasabihan ko kamong mga nagdadangog sako: kamotan nindo an saindong mga kaiwal, gibohan nindo nin marhay an mga naoongis saindo…” (Lk 6:27-29). An bengansa bakong paagi ni Cristo. Bakong paagi ni Jesus an magpadaog sa maraot kundi an pagdaog sa maraot sa paggibo nin marhay (Rom 12:21).\nMay mga nag aakusar samuya na kami nag aayon sa mga hiro-politika tanganing ulagon an gobierno. Harayong gayo ini sa katotoohan. Bako niamong katongdan an pagpatindog nin ano man na hahadean sa daga. An siring na kahadean agi sana. An samuyang misyon para sa Kahadean nin Dios na dai nasasangkoban kan kinaban --- tanganing mabuhay kita “sa daga siring man sa langit” (Mt 6:10).\nSIMBAHAN ASIN GOBIERNO\nAn Simbahan iginagalang an Gobierno asin an gabos na opisyales kaini sagkod na an mga ini bakong salungat sa mga baseng prinsipyo na samuyang pinagtutubodan siring kan paggalang sa sagradong buhay, integridad kan bilog na linalang asin dignidad kan lambang tawo.\nBako kaming lideres-politikal kaya bako kaming kalaban kan gobierno. Samuyang minimidbid an separasyon kan Simbahan asin Estado, lalo na an pagkakaiba kan papel kan duwang ini para sa banwaan. Kun kami nagpapahayag manongod sa ano man na isyu, danay iyan na nakagamot sa katokdoan nin pagtubod asin moralidad lalo na an manonongod sa katanosan-pankagabsan, mayo lamang ini nin ano man na halo nin politika o ano man na ideologiya.\nSIMBAHAN NIN MGA MAKASALAN, INAAPOD SA KABANALAN\nMapakumbaba niamong inaako na kami Simbahan nin mga parakasala na inaapodan sa pagbago asin pagpabanal. Minaduko kami sa kasusupgan kun kami nakakadangog nin mga pag-abusong gibo nin kapwa pamayo kan Simbahan ---lalo na idtong mga linahidan tanganing “mamuhay siring ki Cristo”. Nakataya kami sa saindang mga kagibohan asin inaako mi man an katongdan na sinda sagwe-on asin matokdoan. Sa kapakumbabaan, inaako mi an kadakul niamong kaluyahan asin kakundian bilang tawo. Dai kami nagpapalinig sa sadiri huli ta minatubod kami sa Dios na minakugos kan makatawong kamugtakan tanganing bagohon an lalawgon na ini sa saiyang Aki na si JesuCristo. Siring ki San Pablo, minaguno kami nin kusog gikan sa tataramon nin Kagurangnan: “An sakuyang biyaya tama na para saimo; huli ta an sakong kapangyarihan orog na makusog kun ika maluya” (2 Cor 12:9).\nPANGAPODAN SA PAMIBI ASIN PAG-AYUNO\nKaming mga Obispo minaimbitar saindo sa tolong aldaw na pag-ayuno, pagpamibi asin paglimos poon sa Julio 17 sagkod 19, 2018.\nNamomotan na banwaan nin Dios, hinahagad niamo para saindo an pangataman kan satuyang Ina, pano nin pagkamoot (Jn 19:26). Siya an Ina nin pagtubod. Santa Maria, Ina nin Simbahan, madya samuya kun kami minaluya sa pagsarig sa Dios asin nawawaran kan arak nin pagtubod, paglaom asin pagkamoot (Jn 2:1-11). Tokdoe kaming gibohon ito sanang mga minamawot samuya kan saimong Aki. Asin kun nagluluya an samuyang boot sa tahaw kan mga persekusyon, magdanay kaming manindogan sa poon kan krus asin makua giraray an kusog gikan sa dugo asin tubig na buminulos hale sa hirog kan namomotan mong Aki, an samong Kagurangnan asin Paraligtas na si JesuCristo. AMEN.\nArzobispo kan Davao\nPresidente kan CBCP\n*Babasahon sa gabos na Misa sa Domingo, 14 Hulyo 2018, sa mga parokya kan Diyosesis kan Legazpi


SK councilor igwa nang honorarium\nMagkakaigwa na nin honorarium an elehidong mga Barangay Sanggunian Kabataan (SK) councilors sa veinte siete (27) barangay kan Ciudad nin Naga matapos aprobaran sa Sangguniang Panlungsod an ordinansa na may titulong ‘‘SK Empowerment Ordinance’’.\nAn ordinansa na pigpadrenohan ni Bise Alcalde Nelson Legacion asin co-author si Consejal Kyle Francine Tripulca, ex officio member kan SP na nagrerepresentar kan Sanggunian Kabataan, epektibo kan Febrero 28, 2019 asin ngonian na bulan nin Marso magkakaigwa na nin honorarium an SK Councilors kan ciudad.\nAn Ciudad nin Naga iyo an pinakaenot sa mga lokal na gobierno sa rehiyon Bikol na saindang piggirumdum an mga jovenes na lider sa barangay na dapat matawan man nin honorarium bako lang an saindang SK Chairman mantang nagiging katuwang sinda kan City Hall sa pagpadalagan kan good governance, sabi kan bise alcalde.\nBase sa ordinansa cantidad P500 an saindang marerecibe kan lambang SK Councilor alagad magdedefende sa saindang attendance na iyo an babasehan kan saindang marerecibing allowance.\nAn fondo kukuanon sa Barangay Essential Service, mantang an SK Chairman an saindang honorarium kaparejo kan narerecibing honorarium kan Barangay Councilors.\nNaobserbaran sa ibang mga barangay perang bulan matapos kan SK elections an mga elihidong SK councilors nademiter man sana sa puesto huli ta apesar nagtatrabajo sinda mayong narerecibing dawa dikit na honorarium envez an sainda sanang chairman. (dpa)


Bush fire sa Mayon Volcano National Park, padagus na pigpapatutukan kan DENR.\nTulos na ipinagbuot ni DENR Regional Director Gilbert C. Gonzales sa na kakasakop na PENRO kan Albay an mas hararum na imbestigasyon kan insidente nin forest fire sa parte kan Mayon Volcano National Park [MVNP] ngani na mapanimbag an siisay man na responsable asin dae na maotro an pangyayari. Siring man, nagtao nin directiba an director na magsagibo nin mahiwasan na IEC o Information Education Campaigns sa mga kataraid na lugar.\nSegun sa initial na report, nanutaran an kalayo sa may parte kan Brgy Bonga Legaspi City kan Marso 9 nin hapon asin urog na nagin visible pag abot nin bangi. Tulos man na nagpadara nin personahes an PENRO Albay ngani na iibalwar an extent kan kalayo, magsagibo nin nagkakanigong aksyon sa pagkontrol kan kalayo asin magkunducta naman nin initial na imbestigasyon. Segun sa report, poku mas o minus singko iktarya nin grassland/bush area kabale na an maabot sa sarung iktarya nin pig turned over na UDP project an nadistroso nin kalayo.\nBasado sa testimonya na naguno kan grupo kan PENRO Albay hale sa mga residente, accidental burnng an nagyari mantang naglilinig nin lalatian an mga parauma sa lugar, alagad saru pa sa pigkokonsiderar na posibilidad an pagtapok nin opus nin sigarilyo sa lugar kan nasuluan.\nPresenting pig iibestigaran paman kan CENRO Guinobatan an saru pa na insedente nin bush fire nananutaran kan bangi nin Marso 10 sa may parte kan Brgy. Camalig Albay.\nMagigirumduman na kan nakalihis na taon, sunod sunod na insidente nin forest fire an nakaapektar sa man iba ibang parte kan rehiyon magin sa mga National Greening Program [NGP] project sites kan DENR.\nBroadcast Release: March 13, 2015


Home / Albay / Camalig / Guinobatan / Legazpi / Legazpi City / mayon / MayonPH / Decampment kan mga evacuees, gigibuhon sa ibong kan panibagong pagbuga nin abo kan Bulkang Mayon\nDecampment kan mga evacuees, gigibuhon sa ibong kan panibagong pagbuga nin abo kan Bulkang Mayon\nBicol Standard Newspaper Sunday, January 14, 2018 Albay, Camalig, Guinobatan, Legazpi, Legazpi City, mayon, MayonPH\nSi Mr Ed Laguerta mantang pigpapahiling an sample kan abo na nakua sa simbahan kan Camalig, Albay\nLegazpi City - nakapagrehistro na naman nin phreatic eruption an bulkang Mayon ngonyan na aga nin Dominggo, Enero 14, 2018.\nSa seismic record na nakua kan Mayon Volcano observatory kan Philvocs sa Albay, 8:49 kan mangyari an pagtuga sa may South West na porsyon kan Mayon.\nNaapektuhan liwat kaini an mga lugar kan Camalig sagkod Guinobatan, Albay.\nMay mga residentes na nadipisilan paghangos dahil sa mabatang sulfur mantang nadangog man an mga ragubnob kan mga nagliligid na gapo.\nAn nasabing eruption an bako siring kadakula kan nangyari kasuudma.\nSegun kay Resident volcanologist Ed Laguerta, nangyari an eruption sa laog nin 5 minutes and 4 seconds sana kumpara kasuudma na 1 hour and 47 minutes.\nDown drop man an pagluwas kan mga abo, o paghali sa crater, nagkanap ini pababa asin saka nagpaitaas giraray.\n12:30 kasubagong mag agahon kan itaas kan PhilVolcs sa Alert level 2 (increasing unrest) an Mayon huli sa posibilidad na magdakol an mga phreatic eruptions asin posibilidad na mas tumindi ini sa magmatic eruption o pagbuga nin mga nalusaw na gapo.\nPinara man ni Laguerta an posibilidad na sumakat pa an alerto sa 3.\nSegun digdi, base sa seismic record ninda, malabog pang mag itaas an alerto.\nMiyentrastanto, posibleng magpaluwas na nin decampment order an Albay Provincial Disaster Risk Reduction and Management Council o PDRRMC atdyan na hapon.\nSegun kay APSEMO Chief Dr. Cedric Daep, base sa saindang protocol, dae pa man dapat talaga nin evacuation na mangyayari.\nAn alert level 2 an enterong information dissemination asin contingency planning sa posibleng pagtaas sa level 3.\nLevel 3, evacuation kan mga nasa 6kms PDZ mantang an ga yaon sa extended Danger Zone naman pag level 4.\nLevel 5, eruption in progress na ini.\nNilinaw ni Daep na nagpa ebakwar sana sinda kasuudma huli sa hibog kan abo na pwedesir magdara nin peligro sa mga residentes.\nSa presente, 889 na mga persona an pig ebakwar hali sa mga baranggay kan Tandarora asin Maninila kan Guinobatan, Anoling asin Cabangan sa Camalig.\nSa ibing na lado, sa Tabaco City, nagpasugo na si Mayor Krizel Lagman Luistro, nin evacuation sa mga brgy na yaon sa 6kms Permanent Danger Zone arog kan brgy Magapo asin Buang.\nTotal lockdown man o pagbabawal nin mga turista an ipapasunod sa Mayon Skyline na yaon man sa 6kms PDZ.\nAng Tabaco City iyo an yaon sa North East na parte kan Bulkan, alagad segun kay Mr. Ed Laguerta, South West portion an maaapektaran maray kan phreatic eruptions huli sa North East o Amihan na paros. (Vince Villar)\nDecampment kan mga evacuees, gigibuhon sa ibong kan panibagong pagbuga nin abo kan Bulkang Mayon Reviewed by Bicol Standard Newspaper on Sunday, January 14, 2018 Rating: 5


Tapang usa, linubasan na usa, kalderetang usa - BICOL STANDARD | Bicol News\nHome Bicol News Feature News Tapang usa, linubasan na usa, kalderetang usa\nTapang usa, linubasan na usa, kalderetang usa\nOCAMPO, CSUR—Tapang usa. Linubasan na usa. Calderetang usa.\nAn mga pambihirang luto na ini popular na suboot ngonian sa pirang barangay kan bawaan na ini.\nKanya-kanyang diskarte an ginigibo kan mga taga-banwaan na ini sa pagdakop nin usa na nakaburutas hale sa linangob na lugar sa Barangay Moriones.\nIni an sinabi kan nagkapirang mga residentes kan banwaan na ini na personal na nakaolay kasoodma kan BICOL STANDARD.\nSuboot, dakula nang marhay na perwisyo an mga nakadurulag na usa hale sa kulungan sa mga tinanom, orog na an mga mais, na abundang marhay sa lugar na nasambit.\nMagigiromduman na kan nagtalikod na semana, sarong persona an nabadil, gadan, kan siya paputokan nin calibre 22 kan saiya man sanang kairiba na nag hahanap nin usa.\nBanggui an parateng pinipiling panahon na man badil kan nasambit na hayop. Orog na kun bulanon, madaling marisa an usa ta aktibo sa paghanap nin sabsabon.\nSabi, nagsisilyab an mata kan usa kun madiklom an banggui kun tamaan nin liwanag hale sa flashlight.\nSa sarong incidente kan sarong semana, an mag-amigong mambabadil usa an nagsuwayan para madaling makatupar kan hina-hunting na hayop.\nDimalas niya na pinabuagan nin badil an saiya man sanang kaiba asin amigo, na tulos nagadan.\nSabi pa sa informasyon, nagkapira na ngonian na grupo an nag ha-hunting na kan mga layas o nakaburutas na hayop.\nAfuera kan mga ordinaryong namamanwaan, igwa na suboot nin mga armadong tawo, na nasa servicio sa gobierno an na-wiwili nang maghunting nin usa.\nAn “deer farm”, na iyong pinag halean kan mga dulag o butas na hayop, sarong pambihirang proyekto kan panahon na an gobernador kan Camarines Sur si Luis Villafuerte.\nPero, padagos na ining natunod, ka pabayaan na kan mga nagsurunod na administrasyon.\nAn mga usa digdi, binakal pa hale sa nasyon kan Australia, asin saro kutang proyektong dapat pangarogan sa pinag-aapod na “deer farming.” Popular man ini dalawon kan mga turista na naoogma sa pag heling kan siring na mga hayop.\nTapang usa, linubasan na usa, kalderetang usa Reviewed by Bicol Standard on Friday, January 10, 2014 Rating: 5\nTags : Bicol News Feature News


Karbohidrato - Wikipedia\nAn karbohidrato (Ingles: carbohydrate) iyo sarong biyomolekyula na igwang karbon (C), idrohino (H) asin oksiheno (O) na mga atom, kun sain ngani kadaklan iyo may "hydrogen–oxygen atom ratio" na 2:1 (arug sa tubig), asin kaya ini may empirikal na pormulang Cm(H2O)n (kung saen an m iyo pupuwedeng lain hale sa n). Sagkod man, may mga pirang eksepsiyon digdi. An sarong ordinaryong halimbawa iyo an deoxyribose na sarong parte kan DNA na may empirikal na pormulang C5H10O4. An mga carbohydrate iyo pupuwedeng mahiling bilang mga "hidrato" kan karbon kaya ini ang pangaran kaini.\nAn simpleng asukar na glucose iyo an pinaka-abundanteng monosaccharide, na iyo sarong subkategorya kan carbohydrate\nAn katagang saccharide, gikan sa Griyegong σάκχαρον (sákkharon), na an boot-sabihon iyo an asukar. Maski ngani an siyentipikong nomenklatura kan mga karbohidrato iyo komplikado, an mga pangaran kan mga monosaccharide asin disaccharide iyo harus nagtatapos sa suffix na "-ose". Halimbawa, an asukar kan dugo na iyo an monosaccharide na glucose, an asukar sa pagkakan na iyo an disaccharide na sucrose, asin an asukar kan gatas an disaccharide na lactose .\n1 Mga klase\n3 Mga halimbawang produkto\nAn terminong ini iyo pigtutukdo sa lado nin biyokimika kun saen ini iyo sinonimo kan saccharide. An mga carbohydrate o saccharide iyo nababanga sa apat na mga kimikal na paggugrupo: monosaccharide, disaccharide, oligosaccharide, asin polysaccharide. Sa pankagabsan, an mga monosaccharide asin disaccharide na mga mas sadit (may mas hababang gabat na molekular) na carbohydrate iyo harus an inaapud na mga asukar.\nAn mga carbohydrate iyo nagsasagibo nin kadakol na mga responsibilidad sa mga buhay na bagay. An mga polysaccharide ay nagsisirbi para sa pag-iimbak nin enerhiya (halimbawan an starch asin glycogen) asin bilang istaktural na parte (halimbawa an mga cellulose sa mga tinanom asin chitin sa mga arthropod). An 5-karbon monosaccharide na ribose iyo sarong importanteng ingrediente nin mga coenzyme (halimbawa an ATP, FAD, asin NAD) sagkod likudang-tulang kan henetikong molekula na inaapod na RNA. An kasugpon na deoxyribose an ingrediente kan DNA. An mga saccharide asin an mga pighango digdi iyo binabalehan kan kadakol na mga ibang mahalagang biyomolekula na may dakulang importansya sa sistemang immuno, pertilisasyon, pagpugol kan patohenesis, pagbibilog nin dugo, asin pag-uswag.\nSa siyensyang pangkakanon, an terminong carbohydrate iyo harus may boot-sabihon na anumang mga kakanon na partikular na mayaman sa komplikadong almirol (starch) na carbohydrate arug kan cereal, tinapay at pasta o mga simpleng carbohydrate arug kan asukar na nahihiling sa mga jam, dolse asin mga panghimagas.\nMga halimbawang produktoLiwaton\nAn sucrose o "table sugar" iyo an pinakabistong asukar sa pagkakan.\nAn trigo iyo saro sa bistadong ginikanan kan "starch".\nAn tinapay iyo saro sa mga bistong produkto na mayaman sa carbohydrate.\nAn pasta iyo mayaman sa substansya na "starch".\nAn ubas iyo mayaman sa "fructose".\nAn tubo iyo an primerong ginikanan kan "sucrose" o "table sugar".\nAn substansya na "lactose" iyo mahihiling sa gatas.\nSa komersyo, an mga dolse asin iba pang mahahamis na produkto iyo may halangkaw na bilang nin carbohydrate.\nAn Wikimedia Commons igwa nin medya dapit sa Karbohidrato.\nKinua sa "https://bcl.wikipedia.org/w/index.php?title=Karbohidrato&oldid=211517"\nLast edited on 17 Agosto 2021, at 08:20\nHuring binago an pahinang ini kaitong 17 Agosto 2021, alas 08:20.


Si Dilma Rouseff\nSi Dilma Vana Rousseff (namundag 14 Disyembre 1947) sarong ekonomista asin pulitiko sa Brasil. Siya an ngonyan ika-36 na Presidente kan Brasil. Siya an enot na babae sa pwesto. Dati man siyang Chief of Staff ni Presidente Luiz Inácio Lula da Silva poon 2005 abot 2010.\nSi Rousseff opisyalmenteng hinaklas sa opisyo niya komo presidente kan Agosto 31, 2016 kan an Senado nin Brasil nagboto na 61-20 a pabor sa impeachment niya. Siya hinaklas sa katongdan huli sa paglapas sa ley na kinaipohan may surplus sa budget na dai niya naotob alagad tinahoban an bagay na ini paagi kan pagsubli sa mga bangkong publiko paluwason sana may surplus.. An Bise Presidente nin Brasil na si Michel Temer iyo an nagsalida saiya sa pwesto.\n↑ http://edition.cnn.com/2013/01/04/world/americas/dilma-rousseff---fast-facts/index.html Kinua 03-9-16\n↑ http://www.bbc.com/news/world-latin-america-36028247 Kinua 03-9-16\nKinua sa "https://bcl.wikipedia.org/w/index.php?title=Dilma_Rousseff&oldid=200289"\nMga Presidente kan Brasil\nHuring binago an pahinang ini kaitong 4 Enero 2021, alas 04:28.


Kun Paano Nagtatabang an mga Saksi ni Jehova sa Pagmantenir kan Saindang Kingdom Hall\nMahihiling sa gabos na Kingdom Hall of Jehovah’s Witnesses an banal na ngaran nin Dios. Kaya, para sa samo an pagtabang na mapagdanay iyan na malinig, presentable, asin marahay an kondisyon sarong pribilehio saka mahalagang kabtang kan sagradong pagsamba mi. An gabos puedeng makipagtabangan.\nPagboluntaryo sa paglinig pagkatapos nin pagtiripon. Pagkatapos nin kada pagtiripon, an mga tugang maogmang naglilinig sa Kingdom Hall. Sarong beses kada semana, may mas kompletong paglinig. May elder o ministeryal na lingkod na nagkokoordinar kaiyan, na sa parate may sinusunod na checklist. Depende sa pangangaipo, may mga nagsasamod, nagma-mop o nagba-vacuum kan salog, nagpupunas nin alpog, nagpapakaray kan tukawan, naglilinig asin naglalaag nin pandisimpektar sa CR, naglilinig kan bintana saka salming, nag-aapon nin basura, o naglilinig sa palibot kan hall. Kisiera sarong beses kada taon, nag-iiskedyul nin sarong aldaw para sa general cleaning. Paagi sa pagtao man nin pirang gibohon sa mga aki, tinotokdoan mi sinda na igalang an samong lugar nin pagsamba.—Parahulit 5:1.\nPagtabang sa ano man na kaipuhan hirahayon. Kada taon, may detalyadong pag-inspeksion kan laog asin luwas kan Kingdom Hall. Basado dian, may regular na pagmantenir tanganing papagdanayon na marahay an kondisyon kaiyan, na nakakatabang na malikayan an dai kaipuhan na gastos. (2 Cronica 24:13; 34:10) An malinig asin namamantenir na marhay na Kingdom Hall angay na lugar para sa pagsamba sa samong Dios. Paagi sa pakikipagtabangan, ikinakapahiling niamo kun gurano karani sa puso mi si Jehova asin an samong lugar nin pagsamba. (Salmo 122:1) Nagtatao man ini nin magayon na impresyon sa komunidad.—2 Corinto 6:3.\nTaano ta dai mi dapat pabayaan an samong lugar nin pagsamba?\nAno an mga areglo tanganing mapagdanay na malinig an Kingdom Hall?\nPaano Ginigibo an mga Pagtiripon kan Mga Saksi ni Jehova?\nAramon kun paano kami nagsasamba.\nI-share I-share Paano Kami Nakakatabang sa Pagmantenir kan Samong Kingdom Hall?


Tinutugotan na kan gobierno provincial kan Camarines Norte na buelta na an viaje hale sa saindang provincia asin Ciudad nin Naga puon Febrero 1, 2021 alagad dai maka-viaje an mga pampasajerong bus asin van mantang kaipuhan magkua muna sinda nin special permit sa Land Transportation and Franchising and Regulatory Board (LTFRB).\nAn special permit mandato kan Inter-Agency Task Force (IATF) base sa memorandum circular kan LTFRB na dai puedeng magbalik sa viaje an bus asin van sa saindang dating ruta sagcod na mayong special permit.\nIni an mga pahayag sa Bicol Mail ni Bicol Central Station (BCS) operation manager Nonoy Reforsado nin huli ta saro sa rekisitos maging paglaog sa bus terminal dapat kumpletong papeles an maviajeng bus.\nNagkapera nang bus operator an nasa proceso na sa saindang pag-apply sa LTFRB na inaabot nin sampolong bulan antes sinda tinugotan kan ahencia asin kan gobierno provincial kan Camarines Norte huli kan pandemya.\nAn aviso sa mga bus driver na kun magbuelta na kan saindang operasyon dapat magsunod sa gabos na health protocol asin 60 por ciento sana an pasajeros na tutugotan sa cada viaje.\nAn dai pagtugot kan LGU Camarines Norte iyo man an pigtutubodan nganing hababaon an caso sa coronavirus sa saindang provincia.\nSa lado kan City Hall, segun pa ki Reforsado haloy na sindang nagtaong rekomendasyon sa IATF nganing ipadagos an viaje sa Camarines Sur asin Camarines Norte alagad an naabala an permit hale sa opisina central kan LTFRB.\nSainda pang hinahalat an pagtugot kan inter-regional route kun nuarin ibubuelta an regular na viaje.\nApektado na an pagbuhay kan mga bus driver huli kan kawaran nin trabajo mantang an iba naglaog komo jeepney driver dawa na bakong regular ngani sanang mabuhay an saindang familia ngunian na panahon kan pandemya. (dpa)


Marcos kan 1982\nIka-10ng Presidente kan Filipinas\nDesyembre 30, 1965 – Pebrero 25, 1986\nIka-3 Primer Ministro kan Filipinas\nHunyo 12, 1978 – Hunyo 30, 1981\n(Katongdan dati kapot ni Jorge B. Vargas)\nAgosto 28, 1971 – Enero 3, 1972\nDesyembre 31, 1965 – Enero 20, 1967\nIka-11ng Presidente kan Senado kan Filipinas\nAbril 5, 1963 – Desyembre 30, 1965\nSenador kan Filipinas\nDesyembre 30, 1959 – Desyembre 30, 1965\nDesyembre 30, 1949 – Desyembre 30, 1959\n(1917-09-11)Septyembre 11, 1917\nSeptyembre 28, 1989(1989-09-28) (edad 72)\n(poon kan Nobyembre 18, 2016)\nPartido Liberal (1946–1965)\n4 (Imee, Bongbong, Irene, asin inampon na aki, Aimee)\nFilipinas / Estados Unidos\nSi Ferdinand Emmanuel Edralín Marcos (Setyembre 11, 1917 – Setyembre 28, 1989) sarong Pilipinong pulitiko, abogado, asin kleptokrata na nagserbing ika-sampulong Presidente kan Republika kan Filipinas puon 1965 hasta 1986. Sa pagkakaengganyar sa ideolohiyang "awtoritaryanismong konstitutional" sa irarom kan Mosyon Sosyedad Nuwebo (Hiriruan nin Bagong Sosyedas o New Society Movement), namahala ini komo diktador sa irarom kan Ley Militar (o Mariskal) puon 1972 hasta 1986, asin haros napasakamot an kabilugan kan kakamhan kan ley militar hasta mapalayap ini kan 1986. Apuwera sa pagigin saro sa mga pinakakontrobersyal na lider kan pam-20 siglo, an pamamahala ni Marcos infame nin huli sa katiwalean, surobrahon na kayamanan, asin kadahasan kaini.\nSa pagdalagan kan saiyang karera pulitikal, naghinako si Marcos na siya nagin an "Pilipinong parapakigiyerang may pinakadekoradong heroismo". An nagkapira sa mga paghinako niyang ini napatunyan na sala, kaiba kan mga dokumentasyones nin Hukbo kan Estados Unidos na naglaladawan sa paghinako kaini manungod sa saiyang "buhay-parapakigiyera" na prodyulente asin daing-kamugtakan. Pagkaagi kan Giyera Mundiyal II, nagin ining abogado dangan nagserbi sa Kamara de Representantes kan Pilipinas puon 1949 hasta '59, asin sa Senado kan Pilipinas puom 1959 sagkod '65.\n2 Kalakawan sa panahon nin gera\n3 Amay na karera sa pulitika\nKaamayan kan saiyang buhay\nNamundag si Marcos sa Sarrat, Ilocos Norte asin binunyagan sa pangaran ni Ferdinand VIII kan Espanya sa kagustohan kan saiyang mga magurang na sinda Mariano Marcos asin Josefa Edralin. Binunyagan siya sa simbahan kan Philippine Independent Church. Sinasabi na siya mahusay sa pakidebate, sarong boksyador, maray sa paglangoy, wrestler (pakikigumol) kan siya estudfyante pa sa Unibersidad kan Pilipinas.\nSiya naggraduar na cum laude asin nakatapos kan adal nin abogasya sa U.P. College of Law kan 1939. Kan siya huben pang estudyante, nasahotan siya asin kinasuhan sa paggadan ki Julio Nalundasan, an lalaking duwang beses dinaog an saiyang ama sa pagkandidato sa pwesto sa Asambliya Nasyonal. Ano pa, nadaog siya sa kaso asin nasentensyahan. Kan siya nakukulong sa preso, lapigot na nag-adal siya kan kurso niya sa abogasya asin nakapasar sa halangkaw na maray na grado.\nNag-apelar siya sa Korte Suprema asin tuminindog siya komo abogado kan sadiri niya. Pinawa'ran-sala siya kan nasabing Korte kan eksaktong Septyembre 21, 1940.\nKalakawan sa panahon nin gera\nPaggera, siya nagin combat intelligence officer na apil sa ika-21ng Infantry division. Nakadamay siya duman sa sa Dakulang Laban Sa Bataan kan 1942 asin, kaiba an labing 75,000 na mga soldados, nagsakit siya sa pagbaklay kun saen pinirit nanngad na maghubo an mga preso hale sa Mariveles, Bataan pasiring sa Capas, Tarlac. Sa inapod na 'martsang kagadanan' na ini, siya nakadulag pero nadakop man giraray. Sa Fort Santiago kun saen siya ikinonkon, nakadulag otro siya.\nSa saiyang istorya hinihinako niya na dakula an papel niya sa laban duman sa Besang Pass. Alagad dakul an nagdududa kan saiyang mga tinataram sa bagay na ini. Sa mga archivos nin gera kan Estados Unidos mayong nasasambit nin siring. Totoo, sa mga retratong tunay, makikita siya na may mga dekorasyon siring kan Distinguished Medal Cross, Bronze Star asin Purple Heart. Sobra igdi, garo dakul na an dai natubod. Dai pang gayo determinado kan mga historyador kun sagkod saen an totoo sa mga bagay na ini.\nHale sa wala: Imee, Irene, si Pres. F. Marcos, Enot na Gining asin si Bongbong\nAmay na karera sa pulitika\nKan matapos na an guerra asin matoninong nang naisulit an kamugtakan kan Republika, si Presidente Manuel Roxas pignombrahan siyang special technical assistant. Dangan nagdalagan siya komo Representante sa ika-2 distrito kan Ilocos Norte sa lindong kan Partido Liberal na nataon iyo an maykapot kan administrasyon. Tolong termino nagtukaw siya sa siring na katongdan. Kan 1959, nagdalagan siya sa pagkaSenador asin siya an may pinakahalangkaw na bilang sa boto. Siya tolos nagin Minority Floor Leader. Taon 1963, siya na an napiling magtukaw komo presidente kan Senado apesar siya naghahale sa partidong minoriya.\nSa eleksyon presidentyal kan taon 1965 napiritan si Marcos bumalyo sa Partido Nacionalista. Nagin siya kagdara kan estandarte kaini asin siya an inampon magin kandidato para presidente. Nangyari ini nin huli ta si Presidente Diosdado Macapagal binari' an pangako na dai na liwat makandidato asin si Marcos na an padadalaganon sa siring na pwesto na dara kan saindang partido, an Partido Liberal.\nAnopang masabi, si Marcos an guminanang labilabi sa eleksyon na idto asin sinawsawan si Macapagal.\nKan siya presidente kan Filipinas asin nagin komo sarong diktador kan madeklara an Ley Militar (1972), an gabos na pagboot naghahale na saiya. Seguro masabi na yaon sa infraestruktura asin sa diplomasya pang-internasyonal an saiyang dakulang kahamanan. An administrasyon niya kaidto naoonabi sa labislabis na korupsyon, nepotismo, asin despotismo asin sa pang-iipit pulitikal. sinasabi man na grabi an mga paglapas kan administrasyon sa mga deretsong pangtawo asin pagwara nin respeto igdi. Sa mga dekadang siya an solamenteng kagboot asin an saiyang tataramon ley nanggad dakul an mga makawala asin mga nagkokontra saiya an mysterioso asin biglang nagkawarara asin tinutubod na pinagadan na sana basta kan saiyang militar.\nKan Pebrero 1986, napatalsik siya sa poder na kinapotan niya sobrang duwang polong taon huli sa inaapod na People Power (Panbanwang Pwersa) kun saen nag-alsa an minilyon na mga Pilipino na hinuhurot nanggad na siya humilig na sa pwesto ta sabi ngani sa mga plakang iwinawagayway kan banwaan "tama na, sobra na, hale na!"\nSydney swimwear model is at the centre of renewed attempts to locate millions of dollars sent out of the Philippines by former dictator Ferdinand Marcos\nPaying debt, honorable thing to do\nPhilippines loses out on Marcos millions\nPhilippine cult idolises Marcos\nFull text of the Martial Law proclamation\nMarcos, Ferdinand (1973). Notes on the New Society of the Philippines.\nLibrary of Congress: Country Studies: Philippines. The Inheritance from Marcos\nValor: World War II Saga of Ferdinand E. Marcos, Jose Crisol & Uldarico Baclagon\nKinua sa "https://bcl.wikipedia.org/w/index.php?title=Ferdinand_Marcos&oldid=230791"\nHuring binago an pahinang ini kaitong 20 Mayo 2022, alas 03:36.


Kristianismo - Wikipedia\n(Nakatukdo hali sa Kristiyanismo)\nAn Kristyanismo (hale sa kataga na "Christ") sarong relihiyon na monoteista (saro sana an Diyos) na nakasentro sa buhay asin katokdoan ni Hesukristo susog sa pinapasunod asin nasusurat sa Bagong Tipan. Tinataya ngonyan na igwang poon sa 1.5 bilyon abot 2 bilyon na kristiyano. Ini na an pinakadakulang relihiyon sa kinaban, renirepresentar an saro kaapatan (1/4) kan populasyon kan kinaban. Kag-anom (16) na nasyon ginibo ini na relihiyon kan estado.\nAn Pagsermon sa Bukid ni Hesus\nAn mga parasunod kan relihiyon na ini, mga Kristiyano kun aporon, may pagtubod na si Hesus iyo an bugtong na Aki nin Diyos asin an Messiah (Kristo) na pighula sa Bibliya kan mga Hudyo (an kabtang kan eskritura na komun sa Hudaismo asin Kristyanismo). Para sa mga Kristiyano, si Hesukristo sarong paratokdo, modelo nin buhay na mabini asin banal, an tagapahayag manongod sa Diyos, asin siring man iyo an nanitawo kan Diyos. Orog sa gabos, an mga Kristiyano tinutubod na si Hesukristo iyo an paraligtas kan katawohan na iyo siya an nagdusa, nagadan asin nabuhay-liwat ngani mangyari an kaligtasan sa kasa'lan.\nAn mga Kristiyano tinutongkosan an pagtubod na si Hesus suminakat sa langit, asin kadaklan kan mga denominasyon kaini tinutukdo na si Hesus mabalik sa paghokom sa buhay asin gadan, asin mawaras nin pagkabuhay na daing kasagkoran sa saiyang mga parasunod. Inaapod kan mga Kristiyano an mensahe ni Hesukristo na Evangelio ("marhay na bareta") asin siring man an mga kasuratan dapit sa saiyang pagministro.\n1 Mga pagtubod\n1.2 Kagadanan asin Pagkabuhay-liwat ni Jesus\n1.4.1 Mga Trinitaryan\n1.4.2 Bakong mga Trinitaryan\n1.5 Mga Eskritura\n1.5.1 An Romano Katoliko asin Pansirangang Ortodoks na mga interpretasyon\n1.5.2 An Protestanteng interpretasyon\n1.6 Pagkatapos nin Buhay asin Tapos nin Panahon\n2 Mga Tinutungkosan\n3.1 Mga Sakramento\n3.2 Liturhikal na Kalendaryo\n3.3 Mga Simbolo\n3.4 An Amay na Simbahan asin Kristolohikal na mga Konseho\n3.5 Amay na Katahawang mga Panahon\nAn Bibliya iyo an sagradong libro kan Kristianismo.\nMaski na ngani nagkaigwa nin kadakol na importanteng mga pagkakaiba sa interpretasyon asin opinion kan Bibliya na kun saen an Kristianismo nakabase, an mga Kristiyano nagkipaghirasan nin sarong tugmad na mga paniniwala na saindang pinagkakaputan bilang esensiyal sa saindang pagtubod.\npinaggagamit sa pagsasamba kan Sulnupang mga Kristiyano. An sentral na mga doktrina kaini iyo idtong sa Trinidad asin Diyos na Kaglalang. An lambang kan mga doktrina na managboan na yaon kaining kredo puwedeng hanapon pabalik sa mga testamento na yaon ngonyan sa apostolikong kapanahunan. An kredo lantad na pinaggagamit bilang sarong kasumadahan kan Kristiyanong doktrina para sa mga kandidato nin pagbubunyag sa mga simbahan kan Roma. Magpoon kan Kredo nin Apostol iyo an dae apektado kan panhuring mga Kristolohical na kabarangaan, an testamento kan mga artikulos nin Kristiyanong pagtubod natatada pa sa pandakulaan na akseptable sa haros gabos na mga Kristiyanong denominasyon:\npagtubod sa Diyos Ama, si Jesukristo na iyo an Aki nin Diyos asin an Banal na Espiritu\nan kagadanan, pagbaba pasiring sa impiyerno, pagkabuhay-liwat, asin pagsakat ni Kristo\nan kabanalan kan Simbahan asin an komunyon kan mga banal\nan ikaduwang pag-abot ni Kristo, an Aldaw nin Paghuhukom asin kaligtasan kan mga matapat\nAn Kredo kan Nicene, panlawig na kasimbagan sa Aryanismo, na pormulado sa mga Konseho kan Nicaea asin Konstantinople kan 325 asin 381 kasurunod asin ratipikado bilang iyo an unibersal na kredo kan Kakristiyanohan kan Enot na Konseho kan Epeso kan 431. An [[Chalcedonian na ra sa paggamit kan mga kredo.\nAn sentral na tugmadan kan Kristiyanidad iyo an paniniwala ki Jesus bilang an Ake nin Diyos asin an Mesiyas (Kristo). An titulong “Messiah” naggikan sa Hebreong tataramon na מָשִׁיחַ (māšiáħ) na nangangahulugan na nilahidang saro. An Griyegong salin na Χριστός (Christos) iyo an pinakaburabod kan tataramong Ingles na “Christ”.\nSarong pagladawan ki Jesus bilang sarong umboy kaiba an saiyang ina, si Maria, an Theotokos of Vladimir (12th century).\nAn mga Kristiyano naniniwala na, bilang an Mesiyas, si Jesus iyo an pinaglahidan nin Diyos bilang tagapagpamahala asin tagapagligtas kan katawohan, asin nangangaputan na an pag-abot ni Jesus iyo an kautuban kan mesiyanikong mga propesiya kan Lumang Tipan. The Kristiyanong konsepto kan Mesiyas signipikanteng nagkakaiba sa kontemporaryong konsepto nin Hudiyo. An sentrong Kristiyanong paniniwala iyo na, sa paagi kan kagadanan asin pagkabuhay-liwat ni Jesus, an pano nin kasalan na mga tawo puwede pang makipag-olian sa Diyos asin kaya baya pinag-alokan nin kaligtasan asin promise kan eternal na buhay.\nHabang nagkaigwa nin kadakol na teolohikal na pag-iiriwal-iwal manungod sa natura ni Jesus sa panahon kan enot na siglo kan Kristiyanong historiya, an mga Kristiyano kagabsan na naniniwala na si Jesus iyo an Diyos na inkarnado asin tunay na Diyos asin tunay na tawo (o pareho bilog na banal asin bilog na tawo). Si Jesus, na nagin bilog na tawo, nagsakit sa mga kulog asin mga tentasyon kan sarong mortal na tawo, pero dae nagkasala. Bilang bilog na Diyos, siya nagbuhay-liwat giraray. Uyon sa Bibliya, “An Diyos an nagbuhay saiya gikan sa mga gadan,” siya nagsakat sa langit, “nakatukaw sa too kan Ama” asin ultimong mabalik tanganing utubon an katadaan pang Mesiyanikong propesiya siring baga sa Pagkabuhay-liwat nin mga gadan, an An Huring Paghuhukom asin an pinal na pag-establisa nin Kahadean nin Diyos.\nUyon sa mga mga ebanghelyo ni Mateo asin Lukas, si Jesus pinaglihi sa paagi kan Banal na Espiritu asin minundag gikan sa Birheng Maria. Kadikit sana an pagka-ake ni Jesus na pinagtala sa kanonikal na mga Ebanghelyo, kaya lang an pagka-akeng Ebanghelyo popular sa kasuanoyan. Sa kumparasyon, sa saiyang pagka-adulto, lalo na an seman bago an saiyang kagadanan, marahayon na pinagdokumento sa mga Ebanghelyo na laman sa laog kan Bagong Tipan. An Biblikan na mga pangyayari sa ministeryo ni Jesus minabale sa saiyang pagpabunyag, mga milagro, pagbabalangibog, pagtutukdo, asin mga marahayon na gibo.\nKagadanan asin Pagkabuhay-liwat ni JesusLiwaton\nAn mga Kristiyano minakonsidera sa pagkabuhay-liwat ni Jesus na iyo an panulok-gapo kan saindang pagtubod (hilngon sa [[1 Corinthians 15 | 1 Korinto 15) asin an pinaka-importanteng pangyayari sa historiya nin tawo. Sa mga Kristiyanong mga paniniwala, an kagadanan asin pagkabuhay-liwat ni Jesus iyo an duwang sentro nin mga pangyayari na kun saen kadakol sa mga Kristiyanong doktrina asin teolohiya ini nakabase. Uyon sa Bagong Tipan si Jesus pinagpako sa krus, naggadan sa pisikal na kagadanon, pinaglubong sa laog nin sarong lubungan, asin nagbuhat gikan sa mga gadan pagkalipas nin tolong aldaw. An Bagong Tipan nagsambit nin nagkakapirang pagpapahiling kan nabuhay-liwat na si Jesus sa magkaibang mga okasyon sa saiyang doseng apostoles asin mga desipulos, kabali an “sobra sa limang gatos na mga katugangan na sararoan,” bago pa man si Jesus [[ascension | magsakat sa langit. An pagkagadan ni Jesus asin pagkabuhay-liwat pinagkokomerar kan mga Kristiyano sa gabos na pagsasambang serbisyo, na igwang espesyal na duon sa panahon kan Semana Santa na minabale sa Good Friday asin Easter Sunday.\nAn pagkagadan asin pagkabuhay-liwat ni Jesus iyo an pirmeng pinagkonsidera na pinaka-importanteng mga pangyayari sa Kristiyanong Teolohiya, dikit na parte nin huli sinda minapagpahiling na si Jesus igwa nin kapangyarihan labaw sa buhay asin kagadadan asin kaya igwa nin awtoridad asin kapangyarihan na magtao sa mga katawohan nin eternal na buhay.\nAn Kristiyanong mga simbahan minatanggap asin minatukdo kan Bagong Tipan kan mga pangyayari sa pagkabuhay-liwat ni Jesus na may kadikiton sanang mga palaenon. An ibang modernong mga iskolar naggagamit sa paniniwala ki Jesus na mga parasunod sa pagkabuhay-liwat bilang sarong punto nin pagrayo para sa pag-establisa sa kadagusan kan mga historikal na si Jesus asin an proklamasyon kan amay na simbahan. An iba man na liberal na mga Kristiyano dae minatanggap kan sarong literal na kahawakan na pagkabuhay-liwat, pinaghihiling an estorya bilang sarong mayaman na simboliko asin espirituwal na pagpapangalaga nin mita. An mga argumento manungod sa kagadanan asin pagkabuhay-liwat na pag-ako nangyari sa kadakol na mga relihiyosong mga debate asin saralak na mga pag-oorolay. Si Pablo an Apostol, sarong amay na Kristiyanong kombert asin misyonaryo, nagsurat, “Kun si Kristo dae nabuhay-liwat, baya an gabos niyatong pagbabalangibog mayong kamanungdanan, asin an saindong pagtiwala sa Diyos mayong kamanungdanan.”\nSi Pablo kan Tarsus, kaarog kan mga Hudiyo asin Romanong mga pagano kan saiyang panahon, naniniwala na an sakripisyo makakapagdara nin bagong pakipagturugang na mga kabugkusan, puridad, asin eternal na buhay. Para ki Pablo an kaipuhanan na sakripisyo iyo an pagkagadan ni Jesus: An mga Hentil na yaon ki “Kristo” siring sa ki Israel na kapag-arakian ki Abraham asin “mga paramana uyon sa promisa”. An Diyos na iyo an nagbuhay-liwat ki Jesus gikan sa mga gadan magtatao man nin bagong buhay sa mga “mortal na mga kahawakan” kan Hentil na mga Kristiyano, na nagin kaayon sa Israel na iyo an “kaarakian nin Diyos” asin kun kaya bako nang yaon “sa laman.”\nAn mga modernong Kristiyanong mga simbahan intensiyonadong mas minapaorog kun paano na na an sankatawohan makakaligtas gikan sa sarong unibersal na kondisyon nin kasalan asin kagadanan kesa sa kahaputan na kun paano pareho an mga Hudiyo asin mga Hentil makakaiba sa pamilya nin Diyos. Uyon sa parehong Katoliko asin Protestanteng doktrina, an kaligtasan minaabot sa paagi kan kapagribayan sa kagadanan asin pagkabuhay-liwat ni Jesus. An Katolikong Simbahan nagtutukdo na an kaligtasan dae nangyayari kun mayong katapatan sa parte kan mga Kristiyano; an mga kombertido kaipuhan na mamuhay na uyon sa mga prinsipyo nin pagkamoot asin ordinaryo nang kaipuhanan na magpabunyag. Si Martin Luther nagtukdo na an pagpapabunyag kinakaipuhan para sa kaligtasan, pero an modernong mga Lutheran asin iba pang mga Protestante intensiyonadong nagtutukdo na an kaligtasan sarong regalo na minagikan sa sarong indibidwal sa paagi kan grasya nin Diyos, paminsan na pinakahulugan bilang “daeng meritong pabor,” na laen pa sa pagpabunyag.\nAn mga Kristiyano nagkakaiba sa saindang mga pananaw sa kalikyadan na kun saen an indibidwal na kaligtasan iyo an pre-ordinado na nin Diyos. An Repormadong teolohiya minapamugtak nin distinktibong duon sa grasya sa paagi nin pagtutukdo na an mga indibidwal bulanos na bakong kapable sa pansadireng katubusan, kundi na an nagpapabanal na grasya daeng kapugulan. Sa ibang lado, an mga Arminyano, Katoliko, asin Ortodoks na mga Kristiyano naniniwala na an ehersisyo kan libreng kagustuhan iyo an kinakaipuhan tanganing magkaigwa nin pagtubod ki Jesus.\nAn trinidad minapanungod sa katukdoan na an sarong Diyos komprisido nin tolong distinkto, eternal na parehong eksistidong mga persona; an Ama, an Ake (inkarnado ki Jesukristo), asin an Banal na Espiritu. Tiripon, ining tolong mga persona iyo an minsang pinag-aapod na an Pamayuhang Diyos, maski na ngani dae nagkaigwa nin solong termino sa paggamit kaini sa Eskritura tanganing magpakahulugan kan pinagkasararong Pamayuhang Diyos. Sa mga tataramon kan Athanasian na Kredo, an amay na testamento kan Kristiyanong paniniwala, “an Ama Diyos, an Ake Diyos, asin an Banal na Espiritu Diyos, alagad dae nagkaigwa nin tolong Diyos kundi sarong Diyos.” Sinda distinkto sa lambang saro: An Ama mayong piggikanan, an Ake iyo pinili kan Ama, asin an Espiritu minagikan sa Ama. Maski na ngani distinkto, an tolong mga persona dae magkakabaranga gikan sa lambang saro sa kalalangan o sa operasyon.\nAn Trindad iyo an esensyal na doktrina kan pinakaugat na Kristiyanidad. “An Ama, Ake asin Banal na Espiritu” minarepresentar na pareho kan imanensiya asin transedensiya nin Diyos. An Diyos pinapaniwalaan na inpinito asin an presensiya nin Diyos mapuwedeng pag-isipon sa paagi kan mga aksyon ni Jesukristo asin kan Banal na Espiritu.\nUyon kaining doktrina, an Diyos dae nagkakabaranga sa kahiprayan na an lambang persona igwa nin ikatolong kabilugan; baya, an lambang persona pinagkonsiderang kabilogan nin Diyos (hilngon an Perikoresis). An pagkakaiba nakatugmad sa saindang mga relasyon, an Ama bilang bakong pinili; an Ake bilang pinili kan Ama; asin an Banal na Espiritu minagikan sa Ama asin (sa Pansulnupang teolohiya) gikan sa Ake. Sa kawaraan kaining lantad na pagkakaiba, an tolong ‘mga persona’ sa lambang saro eternal asin omnipotente.\nAn tataramon na trias, na kunsaen an trinidad naggikan, enot na nahiling sa mga gibo ni Teofilo nin Antioch. Siya nagsurat sa “an Trinidad nin Diyos (an Ama), Saiyang Tataramon (an Ake) asin an Saiyang Kadunungan (Banal na Espiritu)”. An termino pinaggagamit na kaidto bago pa an panahon ngonyan. Sa katapusi ini nagpahiling sa Tertullian. Sa mga minasunod na siglo an tataramon yaon na sa pankagabsan na paggamit. Ini mananagboan sa kadakol na mga pinagsusurat ni Origen.\nAn Trinitaryanismo minapakahulugan idtong mga Kristiyano na naniniwala sa konsepto kan Trinidad. Haros gabos nga mga Kristiyanong denominasyon asin mga Simbahan nangangaputan sa Trinitaryan na mga paniniwala. Maski na ngani na an tataramon na “Trinidad” asin “Triune” dae nahihiling sa Bibliya, an mga teolohiko magpoon sa ikatolong siglo pinapagpatalubo an termino asin konsepto tanganing taw-an dalan an pagkakasabot sa Bagong Tipan na mga katukdoan kan Diyos bilang Ama, Diyos bilang si Jesus an Ake, asin Diyos bilang an Banal na Espiritu. Magpoon sa panahon na iyan, an mga Kristiyanong teolohiko nagkaigwa na nin pag-iingat sa pagtaong duon na an Trinidad bakong minakahulugan na tolong diyos, ni baya na an lambang miyembro kan Trinidad na yaon sa ikatolo na kadaeng-kasagkoran na Diyos; an Trinidad pinapakahulugan bilang sarong Diyos sa tolong mga Persona.\nBakong mga TrinitaryanLiwaton\nAn Bakong-Trinitaryanismo minapanungod sa mga sistema nin pagtubod na nagsisikwal sa doktrina kan Trinidad. Kadakolon na bakong mga trinitaryan na mga pananaw, arog baga sa adapsiyonismo or modalismo, na eksistido na sa amay na Kristiyanidad, na nakapagtulak sa mga pag-iiriwal-iwal mapanungod sa Kristolohiyo. An Bakong-Trinitaryanismo sa huri nagluwas giraray sa Gnostisismo kan an Cathars sa ika-11 dagos ika-13 mga siglo, sa Kapanahunan nin Kaliwanagan kan ika-18 siglo, asin sa Restorasyonismo sa panahon kan ika-19 siglo.\nAn Kristiyanidad minapahalaga sa Bibliya, sarong koleksyon nin kanonikal na mga libro na igwa nin duwang parte (an Lumang Tipan asin an Bagong Tipan), bilang awtoritatibo. Ini pinapaniwalaan kan mga Kristiyano na ipinagsurat kan mga tawong parasurat na yaon sa irarom kan inspirasyon kan Banal na Espiritu, asin kaya para sa kadaklan ini pinapangaputan bilang daeng kasalaan na tataramon nin Diyos. An mga libro na pinagkonsiderang kanon sa Bibliya minaiba depende sa denominasyon na naggagamit o nagpakahulugan kaini. Ining mga pagkakakiba sarong repleksyon kan lawig nin mga tradisyon asin mga konseho na nagkatiripon sa arog kaining tema. An Bibliya pirmeng minabale sa mga libro kan Hudiyong mga eskritura, an Tanakn, asin minabale kan mga kadagdagan na libro asin mina-reorganisa sainda na magin duwang parte: an mga libro kan Lumang Tipan primerang naggigikan sa Tanakh (igwa nin mga pagkakaiba), asin an 27 libro kan Bagong Tipan na naglalaman kan mga libro na orihinal na pinagsurat primera sa Griyego. An Romano Katoliko asin Ortodoks na mga kanon minabale kan ibang mga libro gikan sa Septuaginto na ang mga Romano Katoliko pinag-aapod na na Deuterokanonikal. An mga Protestante minakonsidera kaining mga libro na apokripa. An ibang mga bersyon kan Kristiyanong Biblia igwa nin sarong separadong Aprokripang seksyon para sa mga libro na dae pinagkokonsiderang kanonikal kan mga publikador.\nAn Romano Katoliko asin Pansirangang Ortodoks na mga interpretasyonLiwaton\nKaidtong kasuanoyan, duwang eskuwelahan kan eksegesis an pinagpatalubo sa Aleksandriya asin Antioki. An Aleksandriyanong interpretasyon, eksemplipikado ni Origen, intensiyonadong minabasa kan Eskritura sa alegorikong paagi, habang an Antikokinyang interpretasyon minasunod sa literal na kahiprayan, na nangangaputan na an ibang mga kahulugan (pinag-apod na teoriya mapuwede sanang akseptado kun nakabase sa literal na kahulugan. An Romano Katolikong teolohiya pinagkakaiba an duwang mga kahiprayan nin eskritura: an literal asin an espirituwal.\nAn literal na kahiprayan kan pagkakasabot sa eskritura iyo an kahulugan na na ipinapaabot sa paagi nin mga tataramon kan Eskritura. An espirituwal na kahiprayan dagos na pinagbaranga-banga sa:\nan alegorikal na kahiprayan, na minabale sa tipolohiya. An sarong halimbawa iyo an pagbanga kan Pulang Dagat na pinagsasabot bilang sarong “tipo” (senyal) nin pagbubunyag.\nan moral na kahiprayan, na minapasabot sa eskritura na may laman kan mga etikal na mga katukdoan.\nan anagogikal na kahiprayan, na inaaplikar sa eskatolohiya, eternidad asin an konsumasyon kan kinaban.\nAn mapanunungod sa eksegesis, sa pagsusunod sa mga patakaran kan liskogan na interpretasyon, an Romano Katolikong teolohiya nangangaputan:\nsa kasugoan na an gabos na ibang mga kahiprayan kan sagradong eskritura ipagbabase sa literal\nna an historisidad kan mga Ebanghelyo kaipuhan na magin danay asin pirmeng pinaggigibo\nan eskritura kaipuhan na pagbabasahon na yaon sa laog kan “nabubuhay na Tradisyon kan bilog na Simbahan”, asin\nna “an trabaho nin interpretasyon ipinagkatiwala na sa mga obispo sa pakisumaro kan tagapagsangli ni Pedro, an Obispo kan Roma.\nAn Protestanteng interpretasyonLiwaton\nLinaw nin Eskritura\nAn mga Protestanteng mga Kristiyano naniniwala na an Bibliya iyo an sarong pansadire-na-saganang kapahayagan, an pinal na awtoridad sa gabos na Kristiyanong doktrina, asin ipinagpahayag an gabos na katotoohan na kinakaipuhan para sa kaligtasan. An kopseptong ini bantog bilang an solong eskritura. An mga Protestante karakteristikong naniniwala na an ordinaryong paratubod mapuwedeng makaabot sa kaawadan nin pagkakasabot kan Eskritura nin huli ta an Eskritura mismo iyo an klaro (o malinawon), nin huli sa tabang kan Banal na Espiritu, o pareho. Si Martin Luther naniniwala na kun mayong tabang an Diyos an Eskritura mapupuwedeng “mapapatos sa kadikloman.” Si John Calvin nagsurat, “gabos sinda…na masunod sa Banal na Espiritu bilang an saindang giya, nakakanagbo sa Eskritura nin sarong klarong liwanag.” An Ikaduwang Helbetikong (Latin para sa “Swiss”) Kumpisal, komponido kan pastor nin Repormadong simbahan nin Zurich (tagapagsangli sa Protestanteng repormador na si Zwingli pinag-ampon bilang sarong deklarasyon kan doktrina kan haros na Europyanong Repormadong mga simbahan.\nOrihinal na intensiyonadong kahulugan\nAn mga Protestante tinataw-anan doon an kahulugan na ipinagpapaabot sa paagi nin mga tataramon kan Eskritura, an historikal- gramatikal na metodo. An historikal-gramatikal na metodo o gramatiko-historikal na metodo iyo an sarong paghingoha sa Biblikal hermenyotiko tanganing managboan an intendidong orihinal na kahulugan sa teksto. Ining orihinal na intendidong kahulugan kan teksto hinugot paluwas sa paagi nin eksaminasyon kan mga sinurat sa linaw kan gramatikal asin sintaktikal na mga aspeto, an historikal na kalikudan, an literaryong henro siring man an teolohikal (kanonikal) na mga konsiderasyon. An historikal-gramatikal na metodo minapagpalaen sa katahawan nin sarong orihinal na kahulugan asin an signipikansya kan teksto. An signipikansya kan teksto minabale sa paturayog na paggamit kan teksto o aplikasyon. An orihinal na pigsurat pinaghihiling na siring na igwa sanang solong kahulugan o hipray. Siring ki Milton S. Terry na nagsabi: “Sarong pundamental na prinsipyo sa gramatiko-historikal na eksposisyon iyo na an mga tataramon asin mga orolayan puwedeng magkaigwa pero sarong signipikansya sa saro asin sa kaparehong koneksyon. Sa panahon na satuyang mapabayaan ining prinsipyo kita minalubog sa irarom kan dagat nin kawaraan asin paghuna-huna. Sa teknikal na pagtataram, an gramatikal-historikal na metodo kan interpretasyon sarong distinktong gikan sa determinasyon kan mga signipikansyang pigsurat sa liwanag kan iyo man sanang interpretasyon. Kung pagkasararoon, parehong minakahulugan an terminong (Biblikal) hermenyotiko."\nAn ibang mga Protestanteng interpretador pighimong gamiton an tipolohiya.\nPagkatapos nin Buhay asin Tapos nin PanahonLiwaton\nHaros kadaklan na mga Kristiyano na mga tawong nilalan nakapag-eksperiyensiya nin banal na paghuhukom asin pinagpabuyaan arinman nin eternal na buhay o eternal na damnasyon. Ini minabale sa heneral na paghuhukom sa Pagkabuhay-liwat nin mga gadan (hilnga sa ibaba) siring sa paniniwala (pinapangaputan kan mga Katoliko, Ortodoks asin haros kadaklan na mga Protestante) sa sarong paghuhukom partikular sa indibidwal na kalag sa pisikal na kagadanan. Sa Romano Katolisismo, sinda na nagadan na yaon sa estado nin grasya, i.e. mayo nin anuman man na mortal na kasalan na maseparar sainda gikan sa Diyos, kundi yaon pa sa imperpektong paghuhugas gikan sa mga epekto nin kasalan, minaagi sa puripikasyon sa paagi nin kadikiton na estado nin purgatoryo tanganing makamit an kabanalan na kinakaipuhanan para sa paglaog pasiring sa presensiya nin Diyos. Sinda na nakapagkamit kaining panandalan pinag-aapod na mga banal (Latin sanctus, “banal”).\nAn mga Kristiyano naniniwala na an ikaduwang pag-abot ni Kristo mangyayari sa katapusan nin panahon. Gabos na nagkagaradan [[resurrected bodily from the dead | mabubuhay-liwat sa kahawakan gikan sa kagadanan para sa [[Last Judgment | Huring Paghuhukom. Si Jesus an bilog na mag-establisa nin Kahadean nin Diyos sa kautuban kan eskritural na mga propesiya. An mga Testigos ni Jehovah nagsisikwal sa eksistensiya kan impiyerno. Embes, sinda nangangaputan na an mga kalag kan mga marigsok pagpaparaon. An kagadanan na si Adan an nagdara sa kinaban sarong spiritual siring mas pisikal, asin sinda sana na nakaguno nin entrada pasiring sa Kahadean nin Diyos iyo an eternal na mag-eeksister. Kaya lang, ining kabangaan dae mangyayari sagkod sa Armageddon, kunsoaring an gabos na mga katawohan mabubuhay-liwat asin pagtataw-anan nin sarong tsansa na makagunod nin eternal na buhay. Sa ngunyan na panahon, “an mga gadan mayong kamangnuhan.”\nAn mga Kristyano may mga doktrinang tinutungkosan na komo mga tataramon o pagboyboy dapit kan saindang relihiyon. Ini kumbaga mga kredo (hale sa Latin credo, "ako nagtutubod") na nagpoon na mga tinataram sa pagbubunyag asin kan mga ika-apat asin ika-limang siglo nagin pusog na mga tataramon nin pagtubod.\nAn pangadye na Minatubod (Symbolum Apostolorum) nagtuhaw sa pag-oltan kan ika-duwa asin ika-siyam na siglo. Iyo ini an pinakapopular na kredo sa pagsamba kan mga Kristyano sa Solnopan. An pinaka-ubod kaini iyo an Trinidad (Sarong Diyos sa Tolong Persona) asin an Diyos na Kaglalang. Sinasabi na lambang doktrina nakukua igde sa kredong ini masususog sa mga tinaram kan mga Apostoles. An Minatubod iyo na an hinayokong na doktrinang Kristyano pinapangadye para sa mga kandidato sa pagbunyag sa mga simbahan. An mga doktrinang ini haros inaako kan kadaklan na mga kristyanong denominasyon:\npagtubod sa Amang Diyos, ki Hesukristo bilang Aki nin Diyos asin sa Espiritu Santo\nan pagkagadan, paghilig sa impyerno, pagkabuhay-liwat, asin pagsakat sa langit ni Hesukristo\nan kabanalan kan Simbahan, asin an paropakinabang kan mga santo\nan pagdatong liwat ni Hesukristo, an Aldaw nin Paghokom asin an kaligtasan kan mga paratubod.\nMga ehemplo kan Kristiyanong relihiyosong mga bagay – An Banal na Bibliya, sarong Krusipiko, asin sarong Rosaryohan.\nSi Justin Martyr pinagladawan sa ika-2 siglo na Kristiyanong lituhiya sa saiyang Enot na Apolohiya (c. 150) para ki Emperador Antoninus Pius, asin an saiyang deskripsyon danay na paorog sa tugmad na estruktura kan Kristiyanong liturhikal na pagsamba:\nAsin sa Aldaw na pinag-aapod na Domingo, gabos na nag-eerok sa mga siyudad o sa mga banwaan nagkatiripon na magkasararo sa sarong lugar, asin an mga kaggiromdoman nin mga apostoles o an mga kasuratan nin mga propeta an pinagbase, habang an panahon iyo an minatugot; dangan, kunsoaring na an parabasa nag-untok na, an presidente berbal na mina-instruksyon, asin magpagiromdom sa mga pag-aarog kaining mga marahayon na bagay. Dangan kita gabos magtirindog na magkairibahan asin magpangadye, asin, siring nagsasabi, kunsoarin na ang satuyang mga pangadyeon nagtapos na, an tinapay asin arak asin tubig pinagdadara, asin an presidente sa kaparehong manera minadulot nin mga pangadyeon asin pasasalamat, uyon sa saiyang abilidad, asin an mga katawohan minasimbag, na nagsasabi Amen; asin nagkaigwa nin distribusyon sa lambang saro, asin kan sarong partisipasyon kaini na kun saen an mga pasasalamat pinagtao, asin sa sainda na mayo an sarong portion ipinapagpadara sa paagi kan mga diyakuno. Asin sinda ma iri-igwahon, asin minauyon, minatao nin kun ano an lambang pinag-isip na maninigo; asin kun ano an nakolekta ini pinagdedeposito sa presidente, na iyo an nagtatabang sa mga ilo asin mga balo asin sinda na, sa paagi nin sakit o anuman na ibang kause, yaon sa pangangaipo, asin sinda na yaon sa kauripnan asin an mga estranghero na nag-aagi sa sa satuya, asin sa sarong pagtaram nangangataman sa gabos na yaon sa pangangaipo. (Justin Martyr)\nKaya, siring kan pinagladawan ni Justin, an mga Kristiyano nag-aasembliya para sa sarong komunal na pagsamba kun Domingo, an aldaw kan pagkabuhay-liwat, maski na ngani an ibang liturhikong mga kaugalian minsan nangyari sa luwas kaining kinamugtakan. An pagbabasa nin mga eskritura minagikan sa Luma asin Bagong Tipan, lalo na an mga Ebanghelho. An mga ini minsan pinagpakarahay sa taonan na sirkulo, na ginagamit an sarong libro na pinag-aapod na leksionaryo. An instruksiyon pinagtatao na base kaining mga babasahon, pinag-aapod na sarong sermon, o homiliya. Igwas nin kadakolon na mga kongregasyonal na mga pangadyeon, minabale kan pasasalamant, kumpisal, asin intersesyon, na nangyayari sa bilog na serbisyo asin nagkakaigwa nin kadakolon na mga porma na minabale sa pinagtaram, pagsisimbar, silensyo, o kinakanta. An Pangadyeon nin Kagurangnan, o Ama Nyamo, iyo an regular na pinagpapangadye. An Eukaristiya (pinag-aapod na Banal na Komunyon, o an Pamanggihan nin Kagurangnan) iyo an parte kan liturhikal na pagsamba na minakonsiste kan sarong konsagradong pagkakan, na pirmeng tinapay asin arak. Si Justin Martyr pinagpaliwanag ang Eukaristiya:\nAsin an pagkakan na ini pinag-aapod nyato na Eukaristia the Eucharist, na kun saen mayo ni saro an pagtutugutan na magkakan kundi an tawo na naniniwala na an mga bagay na samuyang pinagtutukdo totoo, asin pinaghugasan na nin paghuhugas na iyo an para sa kapatawaran nin mga kasalan, asin pasiring sa rehenerasyon, asin namumuhay na siring sa ipinagboot ni Kristo. Nin huli ta bako bilang komun na tinapay asin komun na inomon na kita maresibe kan mga ini; kundi sa manera na siring ki Jesukristo an satuyang Tagapagligtas, na pinaghimong laman sa paagi kan Tataramon nin Dyios, nagkaigwa nin parehong laman asin dugo para sa satuyang kaligtasan, kaya pareho na kita pinagtukdoan na an pagkakan na pinagbendisyunan sa paagi nin pangadyeon kan Saiyang tataramon, asin na kun saen an satuyang dugo asin laman sa paagi nin transmutasyon pinagpangalagaan, iyo an laman asin dugo kan Jesus na pinaghimong laman. (Justin Martyr)\nAn ibang Kristiyanong denominasyon pinag-uugali an nakaseradong komunyon. Sinda nagtatao nin komunyon sa sainda na nakisumaro na sa denominasyon na iyan or kun minsan sa indibidwal na simbahan. An mga Katoliko restrikto an partisipasyon sa saindang mga miyembro na mayo sa estado kan mortal na kasalan. Haros an iba sa mga simbahan ugali na an bukas na komunyon habang saindang pinaghihiling an komunyon bilang sarong paagi sa pagkakasararo, kesa baya sarong tapos, asin nag-iimbite sa gabos na niniwalang mga Kristiyano na magpartisipar.\nAn ibang grupo minahale gikan kaining tradisyonal na lituhikal na estruktura. Sarong pagbabanga an pirmeng pinaghihimo sa katahawan kan “ Halangkaw” na pansimbahang mga serbisyo, karakterisado sa paagi nin grabeng solemnidad asin ritwal, asin “ Hababa” na mga serbisyo, pero maski na ngani kaining duwang mga katergorya igwa pa man nin dakulaon na mga pagkakaiba sa mga porma nin pagsasamba. An Seventh-day Adventists naghihirilingan kun Sabado (an orihinal na Sabbath, habang an iba dae naghihirilingan sa kada semana. Karismatiko o Pentekostal na mga kongregasyon puwedeng danay na pinapangenotan sa paagi kan Banal na Espiritu na mag-aksyon kesa magsunod sa sarong pormal na ordern in pagserbisyo, kabali an danay na pagpapangadye. An Kwakers nagtutukaw nin matuninong hanggan pagpahiroon sa paagi kan Banal na Espiritu tanganing magtaram. An ibang Ebanghelikong mga serbisyo minaagid sa konsyerto na igwang rock asin pop music, pagsasayaw, asin an paggamit kan multimedia. Para sa mga grupo na dae nagrerekonosir nin sarong pagkasaserdote distinkto gikan sa ordinaryong mga paratubod an mga serbisyo heneralmente pinapangenotan sa paagi nin sarong ministro, tagapagbalangibog, or pastor. Asin an iba pa nagkukulang nin anuman na pormal na mga pamayo, maski sa prinsipyo o sa paagi kan lokal na pangangaipuhanan. An ibang mga simbahan naggamit sana nin akapilang mga awit, maski sa prinsipyo (e.g. kadakol na mga Simbahan ni Kristo minahabo sa paggamit kan mga instrumento sa pagsasamba) or sa paagi nin tradisyon (arog sa Ortodoks).\nAn pagsasamba puwedeng sa minalaenlaen para sa espesyal na mga pangyayari arog baga kan mga pagbubunyag o karasalan na mga serbisyo o signipikanteng mga [[feast days |aldaw nin kapistahan. Sa amay na simbahan, an mga Kristiyano asin sainda na madali nang makumpleto an inisasyon minapalaen para sa Eukaristiyang parte kan pagsasamba. Sa kadakol na mga simbahan ngunyan, mga gurangan asin kaarakian minapalaen para sa gabos o an iba man na serbisyo minaresibe uyon sa tamang edad na katukdoan. An arog na mga kaarakian na mga pagsasamba iyo an pinag-aapod na Pandominggong Eskuwelahan o Eskuwelahan nin Sabbath (An mga pandominggong eskuwelahan minsan pinaghihimong enot bago pa an oras nin pagseserbisyo).\nSa Kristiyanong paniniwala asin kaugalisn, an sakramento sarong seremonyas, na pinagmuntar ni Kristo, na minapahaya nin grasya, na minabilog nin sarong sagradong misteryo. An termino minagikan sa Latin na tataramon na sacramentum, na pinaggamit tanganing ipagsalin an Griyegong tataramon para sa misteryo. An mga pananaw mapanungod sa kun ano an mga rito an sacramental, asin ano ining boot na kahulugan para sa paggibo sa magigin sakramento manlaenlaen sa pag-iriba kan mga Kristiyanong denominasyon asin mga tradisyon.\nAn pinakakonbensyonal punksyonal na pagkahulugan nin sarong sacrament iyo na ini sarong panluwas na senyal, pinagmuntak ni Kristo, na nagpapaabot nin pansa-irarom, espirituwal na grasya sa paagi ki Kristo. An duwang mas pinakamahiwas na akseptadong mga sakramento iyo an Pagbubunyag asin an Eukaristiya, kaya lang, an mayoriya kan mga Kristiyano minarekonosir nin pitong mga Sakramento o Banal na mga Misteryo: Pagbubunyag, Kumpirmasyon (Krismasyon sa Ortodoks na tradisyon), asin an Eukaristiya, Banal na mga Orden, Rekonsilyasyon kan sarong Nagsosolsol (kumpisal), Paglalahid kan Maymati, asin Motrimonyo. Kun pagsaramaon, iyo ini an Pitong Sakramento bilang rekonosido kan mga simbahan sa Halangkaw na Simbahan na tradisyon---Notaran na an Romano Katoliko, Pansirangang Ortodoks, Pan-oryental na Ortodoks, Independenteng Katoliko, Lumang Katoliko, asin iba pang mga Anglikano. An harong ibang mga denominasyon asin mga tradisyon tipikal na minauyon na an Pagbubunyag asin Eukaristiya sana an mga sakramento, habang an ibang mga grupo kan Protestante, arog kan mga Kwaker, nagsisikwal kan sakramental na teolohiya. An iba man na Kristiyanong mga denominasyon na naniniwala kaining mga seremonyas dae minakomunikar sa grasya kundi mas pinapaorog na pag-apodon an mga ini bilang mga ordinansa.\nLiturhikal na KalendaryoLiwaton\nAn mga Romano Katoliko, Anglikano, Pansirangang mga Kristiyano, asin tradisyonal na Protestanteng mga komunidad pinagporma an pagsasamba nin sarong liturhikal na kalendaryo. Ini minabale nin mga banal na aldaw, arog kan mga solemnidad na minakomimorar kan sarong pangyayari sa buhay ni Jesus o an mga banal, mga peryodo kan pag-aayuno arog baga sa Semana Santa, asin iba pang panrelihiyosong mga pangyayari arog kan memorya o kadikiton na mga kapistahan na minakomemorar sa mga banal. An mga Kristiyanong grupo na dae nagsusunod nin sarong liturhikal na tradisyon minsan minapawalat nin manigong mga selebrasyon, arog kan Krismas, Semana Santa asin Pentecostes. An kadikit na mga simbahan dae minahimo nin sarong liturhikal na kalendaryo.\nAn amay na sirkular ichthys na simbolo, pinagmukna sa paagi kan kumbinasyon nin Griyegong mga letra ΙΧΘΥΣ pasiring sa sarong paligid Ephesus, Asia Minor.\nAn krus, na iyo ngunyan an saro kan haros na lawig na rekonisadong mga simbolo sa kinaban, pinaggamit bilang Kristiyanong simbolo gikan pa sa pinaka-amayon na mga panahon. Si Tertullian, sa saiyang libro De Corona, nagsasabi kun paano ini nagin iyo na an tradisyon para sa mga Kristiyano na ipagguhit pabalik-balik sa saindang mga angog an senyal kan krus. Maski na ngani na an krus binantog sa mga amay na mga Kristiyano, an krusipiko dae nagluwas na ginagamit sagkod kan ika-5 siglo.\nSa mga pag-iriba kan mga simbolo na ginagamit kan mga primitibong mga Kristiyano, arog kan isda na garo baga enot sa ranggo sa importansiya. Gikan sa monumental na mga piggikanan arog kan mga lubungan ini naipagpabantog na an simbolikong isda iyo an pamilyar sa mga Kristiyan gikan pa sa pinaka-amayon na mga panahon. An isda iyo an pinagdepikto bilang sarong Kristiyanong simbolo sa enot na mga dekada kan ika-2 siglo. An kabantugan kaini sa pag-iriba kan mga Kristiyano minapanungod na gayo, ini garo baga, sa uyon sa mga pamosong akrostik na konsistido kan mga inisyal na mga letra kan limang Griyegong mga tataramon na minaporma sa tataramon na isda (Ichthys), na an mga tataramon halipot pero klarado minaladawan kan karakter ni Kristo asin an kaakoan sa pagsasamba kan mga paratubod: Iesous Christos Theou Yios Soter, na nangangahulugan, Jesukristo, Ake nin Diyos, Tagapagligtas.\nAn mga Kristiyano gikan sa pinakakapinunan mina-adorno kan saindang mga lubungan na igwa ning mga pintura ni Kristo, kan mga banal, kan mga eksena gikan sa Bibliya asin alegorikal na mga grupo. An katakomba iyo an mga padat-ulan kan gabos na mga Kristiyanong arte. An enot na mga Kristiyano mayong kakudian laban sa mga imahe, litrato, o mga estatuwa. An ideya na sinda nagkatarakot sa kadelikaduhan kan idolatriya sa pag-iriba kan saindang mga bag-ong kombertido iyo an pinahimutikan sa pinakasimplehon na kadahilanan sa paagi kan mga litrato o ngani mga estatuwa, ini nagpadagos gikan pa sa enot na mga siglo. An ibang mayor na mga Kristiyanong mga simbolo minabale kan chi-rho monogramo, an kalapati (simboliko kan Banal na Espiritu), an pansakripisyong kordero (simboliko kan pagsakripisyo ni Kristo), an balagon (minasimbolo sa kinakaipuhanan na kasumpayan kan Kristiyano ki Kristo) asin kadakol pang iba. An gabos na mga bagay na ini naggigikan sa mga kasuratan na nanagboan sa Bagong Tipan.\nAn Amay na Simbahan asin Kristolohikal na mga KonsehoLiwaton\nAn Kristiyanidad nagpoon bilang sarong Hudiyong sekta sa sirangang parte kan Mediteranya sa katahawan kan enot na siglo. An pinaka-amay na pagtalubo nangyari sa irarom kan pamumuno nin Doseng Apostoles, partikularmente si San Pedro asin si Pablo an Apostol, na pinagsunudan sa paagi kan amay na mga Obispo, na an mga kristiyano minakonsidera na mga Tagapagsangli kan mga Apostoles.\nNaggikan sa kapinunan, an mga Kristiyano iyo an subheto kan persekusyon. Ini mina-imbuwelto nin mga padusa, kabali an kagadahan , para sa mga Kristiyano na arog ki Esteban asin Santiago, ake ni Zebedeo. An pandakulaang bigak nin mga persekusyon an nagsunod sa mga kamot kan mga awtoridad nin Romano Imperyo, enot kan taon na 64, kunsoarin na si Emperador Nero an nagsawot sainda nin huli kan Dakulang Kasulo sa Roma. Uyon sa Pansimbahang tradisyon, idto yaon sa irarom kan persekusyon ni Nero na an amay na mga lideres kan Simbahan na sinda Pedro asin Pablo nin Tarsus pinagmartir sa Roma. Kadagdagan pa an lakop na mga persekusyon kan Simbahan nangyari sa irarom kan siyam na nagsurunod na mga Romanong emperador, mas makuniot sa irarom ni Decius asin Diocletian. Magpoon kan taon 150, an mga Kristiyanong paratukdo nagpoon na magproduser nin teolohikal asin apolohetikong mga gibo na tuyong minadepensa kan pagtubod. Ining mga awtor nabantog na iyo an mga Ama kan Simbahan, asin an pag-aadal sa sainda iyo an pinag-apod na Mga Patristiko. An notableng mga amay na mga ama minabale ki Ignacio nin Antioke, Policarpio, Justin Martyr, Irenaeus, Tertullian, Clemente nin Alexandria, asin Origen.\nAn persekusyon kan estado nagpundo kan ika-4 siglo, kunsoarin si Konstantino I naghayag nin sarong sugo nin tolerasyon kan 313. Kan ika-27 nin Pebrero 380, si Emperador Teodocio I nagpasar nin batas na mina-establisa sa Kristiyanidad bilang iyo an opisyal na relihiyon kan Romano Emperyo. Gikan sa dikit kan ika-4 na siglo, an Kristiyanidad nagkakawat na sarong prominenteng panindog sa paghulma kan Pansulnupang sibilisasyon.\nSi Konstantino iyo man an instrumental sa konbokasyon kan Enot na Konseho kan Nicaea kan 325, na naghangad na masimbagan an Aryanong sabi-sabi asin nagbilog kan Kredo kan Nicene, na iyo pa man an pinaggagamit kan Romano Katolikong Simbahan, Pansirangang Ortodoksiya, Anglikanong Komonyon, asin sa kadakol na mga Protestanteng simbahan. An Nicaea iyo an enot na serye kan Ekumenikonikal (kalakopang kinaban) na mga Konseho na pormal na minakahulugan kan mga kritikal na mga elemento nin teolohiya kan Simbahan, notableng minapanungod sa Kristolohiya. An Aseryanong Simbahan kan Sirangan dae nag-akseptar sa ikatolo asin sa nagsurunod na mga Ekumenikal na mga Konseho, asin talagang separado sagkod ngonyan.\nAmay na Katahawang mga PanahonLiwaton\nSa pagbababa asin pagkahulog kan Romanong Emperyo sa sulnupang, an papasya nagin sarong politikal na parakawat, enot na nahiling ki Papa Leo na diplomatikong pakikibagay sa mga Huns asin Vandals. An simbahan man naglaog sa sarong halawig na peryodo kan misyonaryong aktibidad asin ekspansyon sa pag-iriba kan dating barbaryong mga tribu. An Katolisismo naglakop sa pag-iriba kan mga Hermanikong mga katawohan (inisyal sa kumpetensiya sa Aryanismo kan Celtic asin Eslabikong mga katawohan, an Hungaryano, an Mga Eskandinabyano, asin an Baltikong mga katawohan.\nMga Ika-500, si San Benedicto nagpaluwas kan saiyang Monastikong Pagpapamahala, nag-establisa nin sarong sistema kan mga regulasyon para sa pundasyon asin sa pagpapadalagan kan mga monasteryo. An Monastisismo nagin sarong makapangyarihan na puwersa sa kabilugan nin Europa, asin nakapagtao sa kadakol na mga amay na mga sentro nin pagkakanood, mas bantogan sa Ireland, Scotland, asin Gaul, na nakapagkontribuwer sa Carolinyanong Pagkamundag Otro kan ika-9 na siglo.\nGikan sa ika-7 siglo nagsurunod, an Islam pinagsakop an mga kadagaang nin Kristiyano na yaon sa Tahaw Sirangan, Norteng Aprika asin mas pa sa Espanya, na nagresulta sa pagdadaog-daog kan Kristiyanidad asin sa bilang nin mga militar na pakikipaglabanan, kabali an Mga Krusados, an Espanyol na Rekonkista asin mga pakipaggiyera laban sa mga Turko.\nAn Katahawang Kapanahunan nagdara nin mga mayor na pagbabago sa laog kan Simbahan. Si Papa Gregorio an Bantog dramatikong pinagreporma an Eklesiyastikal na Estruktura asin administrasyon. Sa amay kan ika-8 siglo, ikonoklasma nagin iyo an nagbabangang isyu, kunsoarin na ini pinag-esponsoran sa paagi kan mga Besantinong mga emperador. An An Ikaduwang Ekumenikal na Konseho nin Nicaea (787) pinal na pinagpronunsiyo na pabor kan mga ikono. Sa amay kan ika-10 siglo, pansulnupang monastisismo lawig na pinagbuhay sa paagi kan pamamayo kan bantog na Benedictinong monasteryo kan Cluny.\nKinua sa "https://bcl.wikipedia.org/w/index.php?title=Kristianismo&oldid=217060"\nLast edited on 21 Oktubre 2021, at 12:40\nHuring binago an pahinang ini kaitong 21 Oktubre 2021, alas 12:40.


DOH Bicol nagpatanid vs Omicron variant\nPinalibre na kan Department of Health (DOH) Bicol an duwang pasyente sa Omicron variant kan Covid-19 sa Camarines Sur na premiro kuta nang caso kan bagong variant alagad naomayan na.\nKasunod kan enot na kumfirmasyon kan DOH Bicol kan Deciembre 31, 2021 na duwa nang bakunado sa Camarines Sur asin tinamaan kan Omicron variant, na tolos nagkaigwa nin contact tracing nganing malikayan an pag-ulakit sa provincia.\nHuli kaini, dapat maging estricto an mga lokal na gobierno sa pagpasunod kan health protocols tanganing maibitaran an paglaila naman sa rehiyon kan bagong variant, sabi pa kan ahencia.\nNaikurit kan DOH an caso sa sarong babae na nag-eedad nin 27 anyos taga Bombon, Camarines Sur an nagpositivo sa omicron variant, siya sarong empleado hale sa Manila asin may travel history asin an ika-duwa taga Tigaon, Camarines Sur na empleado nin escuelahan asin mayong travel history.\nDawa narahay na an duwang pasyente sa virus alagad si Director Ernie Vera nagsugo sa mga Municipal Health Officers na maging regular an saindang pag-monitor sa kaparejong caso sa saindang lugar.\nAn duwang LGUs pig-alerto tolos an saindang mga residentes na dai maging kampante sa saro sanang caso kan bagong variant asin dapat magpaseguro magsunod sa health protocols.\nSinabi pa kan DOH na dai magtiwala an mga Bicolano kun nagparababa an caso kan Covid-19 huli ta dai pa nahahale an homa kan bagong variant maging kan presenteng virus.\nSi Vera nag-asegurar sa sarong press conference sa mga Bicolanos na preparado sinda ngunian na taon sa posibleng paglaog kan mga caso ngunian na taon huli kan Omicron variant.\nSaiya pang sinabi na an institusyon medikal sa rehiyon Bikol dati nang nag-atubang sa pagparalangkaw kan caso kan Covid-19 kan taon 2020 asin 2021. Sainda nang pigplano encaso magparalangkaw naman an bagong variant asin preparado giraray an mga quarantine asin treatment facilities na dating ginamit kan mga lokal na gobierno.\nAn Omicron variant marikas na mag-ulakit kumpara sa Delta variant, sabi pa ni Vera.\nSa Ciudad nin Naga, an local IATF digdi nag-andam na kan saindang mga plano laban sa bagong variant mantang an Bombon, haros kataid man sanang banwaan kan ciudad.\nPosibleng iimplementar giraray kan City Hall na ipadagos an border control nganing estrictong ma-monitor an nagraralaog sa ciudad alagad depende sa desisyon kan local IATF.


Politico dai makiaram sa Brgy, SK elections - DILG\nAn Department of Interior and Local Government (DILG), premirong mangyayari sa administrasyon Duterte na makikiaram sa nakatalaan na Barangay asin Sangguniang Kabataan elections sa katuyohan na maging malinig asin onesto an pirilian asin dapat dai makiaram an arin man na mga politico.\nAn mga candidato na madadakop na nagbabakal voto, dai masunod sa reglamento kan tamang sukol kan mga poster asin iba pang masunutil sa Omnibus Election Code puedeng sangatan nin caso kan DILG.\nIni an pigtawan punto sa mensaje ni Undersecretary for Barangay Affairs Martin Diño kan DILG sa ginibong Forum on Anti-Illegal Drugs and Corruption na may tema: ‘’Progresibong Bicol Laban sa Droga at Kurapsyon’’ na ginibo sa Avenue Plaza kan Lunes, Abril 23 na inatendiran kan labi sa on mil na Capitanes de Barangay hali sa treinta y cincong municipalidades asin duwang Ciudades kan Naga asin Iriga.\nKabali sa nagtaong mensaje sa tiripon iyo sinda Presidential Adviser for Bicol Affairs dating Juez Marvel Clavecilla asin Chairman Dante Jimenez kan Presidential Anti-Corruption Commission (PACC) na sararo an saindang panindugan laban sa kurapsyon asin ilegal na droga na saindang hinahagad na dapat magtarabangan asin ponan digdi sa Bikol an programang ini kan administrasyon Duterte para sa good governance.\nDai na kamo makiaram sa eleksyon pabayaan na an tawo nganing maging patas an pagpili nin mga candidato sa Brgy asin SK, sabi sa patanid ni Diño sa mga politico.\nPig-iindorso kan DILG an mga candidato na dapat ‘’Matino, Mahusay, at Maaasahan’’.\nAn mga politico aram na kan publiko na igwa nang pigmamanok na candidato mientras na kaipuhan sinda sa maabot na eleksyon lokal sa Mayo 2019, alagad sinabi ni Alex Marpuri kan Comelec Camarines Sur an maabot na pirilian sarong non-partisan alagad langtadan na asin haloy nang ginigibo mantang naghahagad ngani an mga candidato sa barangay na sinda an iindorsong kan politico na yaon sa posisyon.\nAn Comelec asin DILG nagbilog nin komite nganing estrictong ma-implementar an leyes sa maabot na pirilian para maseguro an malinig asin onestong Brgy asin SK elections. Si Acting Chairman Al Fariño kan Comelec iyo an pamayo mantang si Usec Diño iyo an vice chairman.\nHinagad kan DILG sa tawo na kuanan nin mga retrato sa paagi nin cellphone an mga naheheling na nagbabakal nin voto asin iba pang ilegal na actividades nganing sangatan kan ahencia nin caso asin malaom sa carcel.\nSaiya man pinatanidan an arin man na opisyal o miembros kan PNP asin Philippine Army na dai makiaram sa maabot na pirilian.\nSinabi pa na sa 42 mil na barangay sa Filipinas maabot na sa 41,354 an nakaorganisar nin Barangay Anti Drug Abuse Council (BADAC) alagad si dai makaka-organisar kaini sa pigtalaan na ultimong bulan puedeng casohan an opisyales de barangay kan DILG.\nHinagad na kan DILG sa senado an propuestong Magna Carta for Barangay na pendiente pa kan nakaaging 14th Congress na maaprobaran na nganing gibohon nang regular an sueldo kan mga opisyales de barangay. (DPaureus)


2021: Lugar kan komunidad - Wikimania\n2021: Lugar kan komunidad\nMaugmang pag-abot sa 2021 Lugar kan komunidad kan Wikimania;\nAn espasyong ini para sa pagkokonektar sa mga WMF Affiliate, WMF Community Groups arog kan Language committee, asin VRT (dating OTRS).\nGabos na WMF Affiliate asin mga komitiba pig-eenganyar na maghaman kan saindang mga sub-pahina kun sain pwede nindang maipahiling an saindang mga presentasyon sa mga komunidad. Pwede man digdi mag anunsyon an mga affiliate kan pagtiripon pareho sa online o harampangan mantang nangyayari an Wikimania.\n1 Pahina kan mga komunidad\n2 Mga Harampangan\nPahina kan mga komunidad\nCentral Notice meet\nVolunteer Response Team - Permissions queues\nAn mga Wikimedian sa bilog na kinaban naghohost man nin mga in-person na tiripon kun sain pwede nang pisikal na maghirilingan. Para sa lista kan mga in-person event, hilingon an mga ini:\nRetrieved from "https://wikimania.wikimedia.org/w/index.php?title=2021:Community_Village/bcl&oldid=141079"


Hapot: Ano igwang buhay matapos magadan?\nSimbag: “Ano Igwang buhay matapos magadan?” an BIblia nagsasabi satuya, “An tawo namundag sa babae, halipot sa mga aldaw, asin pano nin mga kasakitan. Siya minaluwas siring sa sarong burak asi npinopotol; asin minadulag na garo an limpoy, asin dae nagdadanay...Kun an tawo magadan, mabalik pa siyang mabuhay? (Job 14:1-2, 14)?\nPareho ni Job, gabos kita naghahanap nin simbag kan siring na kahapotan. Ano talaga an mangyayari satuya pag kita nagadan? Basta na lang mapundo an satuyang eksistensya? Ano gabos kita saro sana an dudumanan, o magkaiba an satuyang dudumanan?. Igwa talagang langit asin impyerno o ini imahinasyon ta sana?\nAn Biblia nagsasabi na bako sanang igwa nin buhay matapos an kagadanan kundi mamurawayon na buhay na daeng kasagkudan na “Mga bagay na dae nahiling nin mata, asin dae nadangog nin talinga, asin dae nakalaog sa puso nin tawo, an anoman na inandam nin Dios manongod sa mga namomoot saiya” (1 Corinto 2:9). Si Hesu-Kristo, Dios na nagpakang laman, nagdigdi sa kinaban tanganing tawanan kita kan regalong buhay na daeng kasagkudan. “Alagad ta siya linugad nin huli kan satong mga kasumbikalan, hinamopak siya huli kan satuyang mga kasalan: an padusa kan satuyang katoninongan nasa saiya; asin huli kan saiyang mga labod nagkaoromayan kita” (Isaias 53:5).\nDinara ni Hesus an kapadusahan na para sa lambang saro satuya asin isinakripisyo aan saiyang buhay. Tolong aldaw an uminagi, pinatotoohan niya na siya mapanggana tumang sa kagadanan sa paagi kan pagbangon niya hali sa mga lubungan, Espiritu asin laman. Siya nagpirmi pa sa kinaban sa laog nin kwarentang aldaw asin rinibo pa an nakahiling saiya bago siya suminakat sa saiyang harong – sa liangit. Sinasabi sa Roma 4:25, “Na siya itinao manongod kan satong mga katampalasanan, asin binangon sa pagpakangmatanos sako.”\nAn pagkabuhay liwat ni Kristo sarong totoong pangyayari. Binalo ni Apostol Pablo an mga tawo na maghapot manongod sa katotoohan kan pagkabuhay liwat ni Kristo, asin mayo an siisay man na makakapainda kan katotoohan na ini. An pagkabuhay liwat ni Kristo iyo an pundasyon kan pagtobod kan mga Kristyano, huli ta si Hesus na buhay liwat hali sa mga gadan, magtobod kita na bubuhayon man kita liwat.